Κίνδυνος Στο Kodi, Επική Διαρροή Galaxy S10, Ο Ύπουλος Chrome 69 | PCsteps.gr\nΑρχική / Εβδομαδιαίες Στήλες / WeeklySteps / Κίνδυνος Στο Kodi, Επική Διαρροή Galaxy S10, Ο Ύπουλος Chrome 69\nΚίνδυνος Στο Kodi, Επική Διαρροή Galaxy S10, Ο Ύπουλος Chrome 69\nΈνα γνωστό αποθετήριο στο Kodi συμμετείχε στην εξάπλωση κακόβουλου λογισμικού, θέτοντας σε κίνδυνο τους χρήστες των Windows και Linux σε Ελλάδα και άλλες 4 χώρες. Με επίσημη κλήτευση το DMCA διέταξε την Cloudflare να "καρφώσει" όσους έχουν σχέση με δημοφιλή πειρατικά sites, όπως τα YTS, ShowBox, και Popcorn-time. Η Samsung φαίνεται να είναι ενθουσιασμένη με την επερχόμενη επέτειο του Galaxy S10. Ενώ, τέλος, διέρρευσε πληροφορίες για τις 4 εκδόσεις, το επερχόμενο 5G, και τον νέο σχεδιασμό του κινητού.\nΤο επικίνδυνο αποθετήριο στο Kodi\nΗ ύπουλη τροποποίηση στον Chrome 69\nΗ Cloudflare σε δύσκολη θέση\nΤα 10 χρόνια του Android\nΤο νέο Galaxy S10\nΜια πρόσφατη ανάλυση από την εταιρία ασφάλειας ESET, ανέδειξε ότι το γνωστό repo XvBMC, που περιέχει και το γνωστό πρόσθετο ταινιών Covenant, εμπλεκόταν στην εξάπλωση κακόβουλου λογισμικού mining.\nΑναφέρουν ότι ενδέχεται να έχει επηρεάσει όσους χρήστες τρέχουν το Kodi σε Windows και Linux.\nΜάλιστα, το ανησυχητικό είναι ότι η επίσημη ανάλυση της έγκυρης εταιρείας αναφέρει πως οι πέντε πρώτες χώρες που πλήττονται από την απειλή είναι οι Ηνωμένες Πολιτείες, το Ισραήλ, η Ελλάδα, το Ηνωμένο Βασίλειο και η Ολλανδία.\nΠαρότι το αποθετήριο αναγκάστηκε να κλείσει εσπευσμένα, καλό είναι να διαγράψουμε οτιδήποτε έχει σχέση με αυτό το συγκεκριμένο repo στο Kodi, σε περίπτωση που το έχουμε εγκαταστήσει.\nΔεν έχουμε παρά να κάνουμε δεξί κλικ πάνω στο αποθετήριο XvBMC, αλλά και στα υπόλοιπα add-on που έχουν σχέση μαζί του, και στη συνέχεια πατάμε "Πληροφορίες ➜ Κατάργηση".\nΌπως αναφέρουν στην ανάλυση, ενώ η επίθεση είναι αναμφισβήτητα σοβαρή, ωστόσο, επί του παρόντος φαίνεται να είναι σχετικά περιορισμένη, μολύνοντας μόνο μερικές χιλιάδες χρηστών.\nΩς εκ τούτου, αν θέλουμε να ελέγξουμε αν έχει παραβιαστεί ο υπολογιστής μας, πρέπει να προχωρήσουμε άμεσα σε μια πλήρη σάρωση του συστήματός μας με ένα αξιόπιστο Antivirus.\nΗ Google πρόσφατα έκανε μια σημαντική αλλαγή στον τρόπο με τον οποίο λειτουργεί ο Chrome. Ωστόσο, πρόκειται για μια κίνηση που η εταιρεία δεν την αναφέρει στους χιλιάδες χρήστες του browser, παρότι έχει σοβαρές επιπτώσεις στην ιδιωτική μας ζωή.\nΗ εταιρεία αντιμετωπίζει ήδη πολλές αντιδράσεις επειδή δεν ενημερώνει τους χρήστες σχετικά με την αλλαγή συμπεριφοράς στον δημοφιλή browser.\nΣτις προηγούμενες εκδόσεις του Chrome, μπορούσαμε να επισκεφτούμε το Gmail ή το YouTube, χωρίς να απαιτείται να συνδεθούμε πρώτα στο πρόγραμμα περιήγησης.\nΜε τον Chrome 69 γίνεται πλέον αυτόματα η σύνδεση στο λογαριασμό μας όταν επισκεπτόμαστε με τον browser τις υπηρεσίες της Google.\nΑυτό σημαίνει ότι μεταφορτώνεται το ιστορικό της περιήγησης μας στην Google, ακόμη και όταν ελέγχουμε το Gmail, ή άλλες προσωπικές πληροφορίες που συνδέονται με τους λογαριασμούς μας.\nΜε άλλα λόγια, η Google καταγράφει ακόμη πιο έντονα τους χρήστες του Chrome.\nΑν νομίζουμε πως μας αφορά αυτή η νέα τακτική της Google, που έγινε χωρίς την άδειά μας, μπορούμε να αλλάξουμε αυτήν τη συμπεριφορά του Chrome, πληκτρολογώντας το ακόλουθο...\n...και απενεργοποιώντας τo "Identity consistency between browser and cookie jar", που παρατηρούμε στην παρακάτω εικόνα.\nΟρισμένοι προγραμματιστές στο GitHub έχουν επίσης δημιουργήσει μια αυτόματη τροποποίηση του Chrome που ονομάζεται Ungoogled-Chrome .\nTο Cloudflare θεωρείται ως μία από τις κορυφαίες υπηρεσίες προστασίας CDN και DDoS. Μάλιστα, όπως είδαμε πρόσφατα μας προσφέρει και το ταχύτατο DNS 1.1.1.1.\nΕκατομμύρια ιστότοποι σε ολόκληρο τον κόσμο χρησιμοποιούν την μη κερδοσκοπική εταιρεία. Μερικοί από αυτούς είναι και τα γνωστά μας πειρατικά sites.\nΠριν μερικές ημέρες, η υπηρεσία διετάχθη να μοιραστεί τα προσωπικά στοιχεία των πελατών της. Μεσολάβησαν αγωγές που έγιναν από κινηματογραφικές εταιρείες.\nΤα έγγραφα της επίσημης κλήτευσης στοχοποιούν τους πειρατικούς φορείς, όπως Showboxbuzz.com, Showbox.software, Rawapk.com, Popcorn-time.to, Popcorntime.sh, YTS.ag, και YTS.gg.\nΤο ερώτημα φυσικά είναι αν η Cloudflare έχει καταγράψει πληροφορίες που θα είναι χρήσιμες για τις κινηματογραφικές εταιρείες.\nΌπως αναφέρουν, τα περισσότερα πειρατικά sites έχουν τον τρόπο τους για να προστατεύουν τους αληθινούς χειριστές από τέτοιου είδους στοχοποίηση.\nΔέκα χρόνια πριν, τον Σεπτέμβριο του 2008, κυκλοφόρησε το πρώτο εμπορικό Android smartphone, το T-Mobile G1, ή αλλιώς HTC Dream. Διέθετε οθόνη 3,17 ιντσών (320 x 480), και είχε πάχος 16 χιλιοστών.\nΤην εποχή εκείνη θεωρήθηκε από πολλούς ως ένα αποτυχημένο πείραμα της Google, που προσπαθούσε απελπισμένα να αντιγράψει την Apple.\nΤο κινητό έτρεχε την έκδοση 1.1 του Android που σχεδιάστηκε από τον Andy Rubin. Αντιπροσώπευε τον πρώτο νόμιμο ανταγωνιστή στο iOS και το iPhone της Apple, που βρισκόταν ήδη στη δεύτερη γενιά του.\nΑξίζει να σημειωθεί πως αυτήν την περίοδο, έχει γίνει αντικείμενο σχολιασμού η έλλειψη της υποδοχής ακουστικών στο πρώτο Android κινητό. Πρόκειται για ένα χαρακτηριστικό που είναι ιδιαίτερα επίκαιρο σε πολλά smartphone των ημερών μας.\nΜερικές κατασκευάστριες εταιρείες κινητών αναμένεται να τιμήσουν τα δέκα χρόνια του Android, με διάφορα events την ερχόμενη περίοδο.\nΚάτι παρόμοιο φαίνεται πως έχει κατά νου και η μεγάλη κορεάτικη εταιρεία για την 10η επέτειο του Galaxy. Έτσι δήλωσε πρόσφατα ο διευθύνων σύμβουλος της Samsung Mobile, Dongjin Koh.\nΜιλώντας στα κινεζικά μέσα ενημέρωσης αυτήν την εβδομάδα, το μεγαλοστέλεχος της εταιρείας καυχήθηκε ότι τα δέκα χρόνια του Galaxy θα συνδυαστούν με σημαντικές αλλαγές στο σχεδιασμό του επερχόμενου S10.\nΧαρακτηριστικά ανέφερε ότι η συσκευή θα έχει "ultrasonic" αισθητήρα δακτυλικού αποτυπώματος κάτω από την οθόνη. Επίσης, ότι πρόκειται για το πιο bezel-less κινητό που εμφανίστηκε ποτέ. Μάλιστα, λόγω της επετείου ενδέχεται να κυκλοφορήσει νωρίτερα φέτος.\nΔεν μπήκε σε περισσότερες λεπτομέρειες για τη συσκευή. Ωστόσο, τις επόμενες ημέρες, υπήρξε διαρροή για το Galaxy S10 απευθείας από την ίδια τη Samsung. Αυτό έγινε διαμέσου του αρχείου ενημερώσεων της εταιρείας για το Android 9.0 Pie.\nΣτη διαρροή, που πολλοί λένε πως έγινε από ατύχημα, αναφέρονται τέσσερις συσκευές με την ένδειξη "beyond". Εδώ και κάποιο καιρό είναι γνωστό ότι πρόκειται για την κωδική ονομασία που αφορά το επερχόμενο Galaxy S10.\nΤις παραθέτουμε όπως τις δημοσίευσε το XDA-Developers.\nbeyond0: Samsung Galaxy S10, με μια οθόνη 5,8 ιντσών, πλαϊνό σαρωτή δακτυλικών αποτυπωμάτων και μία μόνο κάμερα πίσω.\nbeyond1: Samsung Galaxy S10, ενδεχομένως με οθόνη 5,8 ιντσών και διπλές πίσω κάμερες.\nbeyond2: Samsung Galaxy S10+, με οθόνη 6,44 ιντσών και τριπλές κάμερες πίσω και διπλή κάμερα μπροστά.\nbeyond2 5G: Πανομοιότυπο με το προηγούμενο αλλά με μόντεμ που υποστηρίζει 5G με Snapdragon X50 ή Samsung Exynos 5100.\nΑυτά ήταν τα νέα της εβδομάδας που μας πέρασε. Ανανεώνουμε το ραντεβού μας για την επόμενη εβδομάδα - με περισσότερες ειδήσεις από τον χώρο της τεχνολογίας.\nPrevious Post: « Ειδοποιήσεις Android Στοπ, Ευέλικτο Κουμπί Power, Offline Google Drive\nNext Post: Φάκελος Χρήστη Στα Windows: Πώς Λύνω Το Πρόβλημα Με Τα Ελληνικά »\nΠου το είδες το «όσον αναφορά» βρε πατριώτη;\nΤο σωστό είναι «όσον αφορά»...έλεος δηλαδή.


«Άγριες Μέλισσες»: Η ώρα της αναμέτρησης φθάνει και η οικογένεια των Σεβαστών μοιάζει να διαλύεται-Επεισόδια επόμενης εβδομάδας\nΗ Ελένη και η Μυρσίνη μαθαίνουν την αλήθεια για τις δολοφονίες των δικών τους ανθρώπων, η Πηνελόπη αποκαλύπτει στην Αστυνομία όλα όσα ξέρει και το χωριό μαθαίνει για τη δολοφονία του Γιώργη…\nΤο χωριό συνταράσσεται από μια ακόμα μεγάλη αποκάλυψη. Οι δυο οικογένειες βρίσκονται ξανά αντιμέτωπες και όλοι φοβούνται για έναν νέο κύκλο αίματος. Ο Σπανός θα έρθει αντιμέτωπος με μια μαρτυρία που θα τον συγκλονίσει. Η Ελένη δέχεται την απρόσμενη επίσκεψη μιας γυναίκα που μπορεί να την βοηθήσει.\nΗ οικογένεια των Σεβαστών μοιάζει να διαλύεται μετά τα τελευταία γεγονότα. Η κατάθεση της Πηνελόπης οδηγεί και πάλι την Ανέτ μπροστά στο Σπανό. Μαζί με τον Προύσαλη, την πιέζουν να ομολογήσει όσα γνωρίζει. Η Ελένη συγκλονισμένη από την τροπή των γεγονότων αισθάνεται ότι βρίσκεται σε αδιέξοδο. Ο Κωνσταντής εξομολογείται στο Νικηφόρο την αλήθεια για το θάνατο του Γιάννου ενώ η Μυρσίνη θα βρεθεί μπροστά σε μια μεγάλη έκπληξη.\nPrevious ArticleΚοινωνικός Τουρισμός 2021 από τον ΟΑΕΔ: Aνοίγει η πλατφόρμα- Ποιοι οι δικαιούχοιNext Article«Επιδημία: Και η Τζένη Μπότση με κοντό καρέ- Η εντυπωσιακή αλλαγή της! (εικόνα)


Ορθογράφος: Χρειάζονται κυρώσεις.\nΜάρτυρες ανάλογων περιστατικών έχουμε γίνει όλοι μας.\nΣτις συναλλαγές μας με το Δημόσιο, συχνά βρισκόμαστε αντιμέτωποι με ανθρώπους αγενείς και απρόθυμους να εξυπηρετήσουν τους εργοδότες τους, δηλαδή τους Ελληνες φορολογούμενους, με υπαλλήλους οι οποίοι δεν ανταποκρίνονται καν στις στοιχειώδεις υποχρεώσεις τους.\nΣτη διπλανή κυριολεκτικά πόρτα, εργάζονται υπάλληλοι, με τον ίδιο μισθό και τις ίδιες εργασιακές σχέσεις, οι οποίοι είναι προσηνείς και εξυπηρετικοί και κάνουν το καθήκον τους όσο καλύτερα μπορούν, με τα περιορισμένα μέσα που έχουν στη διάθεσή τους.\nΤο ερώτημα είναι φυσικά ποιος φταίει γι’ αυτήν την κατάσταση.\nΑν πούμε ότι φταίει «το σύστημα», τότε διαχέουμε τις ευθύνες σε ένα αχανή μηχανισμό, τις αποπροσωποποιούμε και τελικά αθωώνουμε τα πρόσωπα.\nΑν πούμε ότι φταίνε τα συγκεκριμένα πρόσωπα που δεν κάνουν τη δουλειά τους, τότε αθωώνουμε το ελληνικό Δημόσιο, τους νομοθέτες και την υπηρεσιακή ιεραρχία.\nΗ αλήθεια είναι λοιπόν ότι η ευθύνη είναι μεικτή.\nΠράγματι, η φυγοπονία, η αγένεια και η ανικανότητα αποτελούν γνωρίσματα του χαρακτήρα συγκεκριμένων προσώπων.\nΤο γεγονός όμως ότι στη χώρα μας έχουν λάβει διαστάσεις επιδημίας οφείλεται στο ότι δεν υπάρχουν μηχανισμοί αξιολόγησης, ελέγχου και επιβολής κυρώσεων στο Δημόσιο.\nΣτην περίπτωση του προαναφερθέντος παραδείγματος, είναι σχεδόν βέβαιο ότι οι γιατροί που ταλαιπώρησαν ασκόπως ανάπηρους συνταξιούχους, μέσα στο κατακαλόκαιρο, δεν θα υποστούν καμία κύρωση.\nΕξίσου βέβαιο είναι ότι καμία ενόχληση δεν θα έχει και ο υπηρεσιακός τους προϊστάμενος, ο οποίος ήταν υπεύθυνος για τη σύνθεση της επιτροπής και για την εύρυθμη λειτουργία της, με τον ορισμό διαθέσιμων αναπληρωτών.\nΚαι αν ακόμη εκινείτο κάποια διαδικασία, τότε θα βρισκόταν ένα «πειθαρχικό» συμβούλιο να αθωώσει τους παραβάτες, όπως έχει συμβεί άλλωστε με πολύ βαρύτερα περιστατικά δημοσίων υπαλλήλων, οι οποίοι είτε έχουν καταδικαστεί για ποινικά αδικήματα είτε αποδεδειγμένα δεν ανταποκρίνονται στις απαιτήσεις της θέσεώς τους. Το αποτέλεσμα είναι φυσικά ότι η παροχή αξιοπρεπών υπηρεσιών επαφίεται στον πατριωτισμό του κάθε λειτουργού του Δημοσίου, ενώ κανένα κίνητρο ή ανταμοιβή δεν δίνεται για την υποδειγματική επαγγελματική συμπεριφορά.\nΧωρίς κυρώσεις, όμως, είναι αδύνατον να λειτουργήσει οποιοσδήποτε οργανισμός. Φανταστείτε τι θα γινόταν σε μια ιδιωτική εταιρεία αν ο κάθε υπάλληλος εμφανιζόταν στη δουλειά όποτε του καπνίσει, είχε διαβεβαιώσεις ότι είτε εργάζεται είτε όχι, δεν θα απολυθεί ποτέ και είχε το ελεύθερο να προπηλακίσει τον διευθυντή του, όπως οι εργαζόμενοι στο «Αττικόν» προπηλάκισαν τον νομίμως εκλεγμένο και ορισμένο υπουργό τους.\nΗ εταιρεία θα είχε απαξιωθεί και θα είχε κλείσει σε ένα μήνα.\nΟ μοναδικός λόγος λοιπόν που δεν έχει κλείσει το ελληνικό Δημόσιο είναι ότι αναγκαζόμασταν να πληρώνουμε το προσωπικό του, ανεξαρτήτως αν είμαστε ευχαριστημένοι από τη δουλειά που γίνεται.\nΑπό την απαξίωση όμως δεν γλίτωσε.\nΚαι τώρα που τα λουριά έσφιξαν, οι αγανακτισμένοι «μέτοχοι» της εταιρείας τάσσονται υπέρ των απολύσεων, όπως δείχνουν οι δημοσκοπήσεις.\nΠαρ’ όλα αυτά, οι περισσότεροι πολιτικοί και συνδικαλιστές συνεχίζουν να ανθίστανται στη θέσπιση αποτελεσματικών μηχανισμών κυρώσεων και ελέγχου, δίχως να αντιλαμβάνονται ότι, αν μη τι άλλο, προσφέρουν κακές υπηρεσίες σε εκείνους, τους οποίους προσπαθούν υποτίθεται να προστατεύσουν.


Πατατοσαλάτα με μπέικον και αυγά! Η πιο νόστιμη & απλή συνταγή - Eli.gr\nΘα μοιραστώ μαζί σου την αγαπημένη μου συνταγή για μία χορταστική και πεντανόστιμη σαλάτα, η οποία δεν είναι άλλη από την πατατοσαλάτα! Το μυστικό συστατικό για την πατατοσαλάτα είναι το μπέικον που προσθέτω και η πάπρικα. Θεωρώ πως αυτά τα 2 υλικά κάνουν αυτή τη συνταγή να ξεχωρίζει από όλες τις υπόλοιπες!\nΠαρακάτω θα σου δείξω βήμα βήμα πως να ετοιμάσεις και εσύ την πατατοσαλάτα με μπέικον. Ο χρόνος που θα χρειαστείς είναι 20 λεπτά (κυρίως μέχρι να γίνει το μπέικον και να βράσουν οι πατάτες)\nΗ παρακάτω συνταγή είναι για 5 άτομα (δες στο τέλος και πόσες θερμίδες έχει ανά θερμίδες η πατατοσαλάτα)\nΥΛΙΚΑ ΓΙΑ ΤΗΝ ΚΑΛΥΤΕΡΗ ΠΑΤΑΤΟΣΑΛΑΤΑ\n6-7 κομμάτια μπέικον\nσέλινο (η ποσότητα εξαρτάται από το πόσο σου αρέσει)\n2 κουταλιές μαγιονέζα (προαιρετική)\n1 κουταλιά μουστάρδα (πικάντικη αν σου αρέσει)\n♡ ΠΩΣ ΚΑΝΕΙΣ ΤΗΝ ΠΑΤΑΤΟΣΑΛΑΤΑ ΒΗΜΑ ΒΗΜΑ ♡\nΠρώτα ετοιμάζω το μπέικον (sorry σε όλους τους vegans) Προτιμώ να το βάζω στο φούρνο για 20 με 30 λεπτά, γιατί έτσι γίνεται ακόμα πιο τραγανό και έχει περισσότερο την αίσθηση του κρίτσι κρίτσι. (καταλαβαίνεις τι εννοώ) Μην ξεχάσεις να καλύψεις τα κομμάτια του μπέικον με αλουμινόχαρτο (χάρη σε αυτό γίνεται τραγανό)\nΣτη συνέχεια, αυτό που κάνω για να ετοιμάσω την πιο yummi πατατοσαλάτα είναι να κόβω φυσικά τις πατάτες σε κανονικά κομματάκια. Προτιμώ να μην τα κάνω πουρέ στη συνέχεια. Δεν είναι ανάγκη να τα ξεφλουδίζεις. Μετά τα βάζουμε στην κατσαρόλα με νερό για να βράσουν. Δεν ξεχνάμε σε αυτό το σημείο να προσθέσουμε το αλατάκι μας. Μετά από 15 λεπτά, προσθέτουμε τα αυγά και τα αφήνουμε να βράσουν για άλλα 5′.\nΑφού βράσουν οι πατάτες, τις βγάζουμε από την κατσαρόλα με μία κουτάλα και τις τοποθετούμε σε ένα μεγάλο μπολ. Από πάνω βάζω λίγο ξύδι (για να γίνει ακόμη πιο νόστιμη η πατατοσαλάτα) Τα αυγά τα αφήνουμε σε κρύο νερό για 5 λεπτά.\nΣε ένα μικρό μπολ βάζουμε την μαγιονέζα (η οποία όπως είπαμε είναι προαιρετική, αλλά αν δεν έχεις κάποιο πρόβλημα υγείας, σου συνιστώ να την προσθέσεις γιατί πραγματικά κάνει την διαφορά), την μουστάρδα (πικάντικη, αν αισθάνεσαι σε πιο spicy mood), το αλατοπίπερο και τέλος την πάπρικα. Τα ανακατεύουμε όλα καλά.\nΤο επόμενο βήμα για την πατατοσαλάτα είναι να προσθέσεις στο μπολ το σέλινο, τα κομμένα κρεμμυδάκια, το κρεμμύδι, και τις πατάτες. Τα ανακατεύουμε όλα τα υλικά με προσοχή για να μην διαλυθούν οι πατάτες.\nΣέρβιρε με λίγη πάπρικα πάνω και σέλινο. Η πατατοσαλάτα είναι έτοιμη και μπορείς να την απολαύσεις!\nΕπειδή ωστόσο μερικοί από εσάς ενδιαφέρεστε να μάθετε και για τις θερμίδες (υπάρχουν και αυτοί οι περίεργοι μωρέ που κάνουν δίαιτα) θα σου πω παρακάτω όλα αυτά που σε ενδιαφέρουν να μάθεις:\nΘερμίδες πατατοσαλάτας: 365 ανά μερίδα\nΗ πατατοσαλάτα αυτή περιέχει βιταμίνη Α και C.\nΕπειδή το φαγητό είναι κρίμα να το πετάμε, μπορείς να διατηρήσεις ότι περισσέψει στο ψυγείο και την επόμενη μέρα να ετοιμάσεις ένα γρήγορο γεύμα, έχοντας έτοιμη την πατατοσαλάτα, ετοιμάζεις λίγο κοτόπουλο και τρως ένα απλό και νόστιμο μεσημεριανό. Επίσης μπορείς να ετοιμάσεις ένα σάντουιτς ή ένα snack.\nΑν θέλεις να δεις και μία ακόμη νόστιμη σαλάτα, τότε σου προτείνω να δεις μία ακόμη αγαπημένη μου επιλογή που είναι:\nΗ σαλάτα με αβοκάντο! ( + κοτόπουλο)\nTags : ευκολες συνταγεςπατατοσαλατα


Πολλά γκολ στο MLS ( ΤΑΜΕΙΟ - 4,68 )\nΠολλά γκολ στο MLS ( ΤΑΜΕΙΟ – 4,68 )\n29 Σεπτεμβρίου, 2018 9:01 μμ\nΤριάδα από το πρωτάθλημα της Αμερικής έχουμε επιλέξει, η οποία θεωρούμε ότι έχει πολλές πιθανότητες να επιβεβαιωθεί.\nΤο Τορόντο αντιμετωπίζει στο γήπεδό του την Νιού Ίνγκλαντ, με τους γηπεδούχους να μην έχουν ξεκινήσει όπως θα ήθελαν τη φετινή σεζόν. Στην έδρα τους μετρούν σχεδόν μόνο O 2.5, ενώ μάλιστα τα περισσότερα τους ματς στο γήπεδο τους έχουν ακόμη περισσότερα γκολ.\nΠολύ καλή στο γήπεδό της είναι η Ντιναμό Χιούστον, η οποία είναι το μεγάλο φαβορί στην αναμέτρηση με το Σαν Χοσέ. Η Χιούστον παίρνει δύναμη από τον κόσμο της, την ώρα που η Σαν Χοσέ έχει 5 ήττες στα τελευταία της 6 ματς.\nΌπως και οι περισσότερες ομάδες στο πρωτάθλημα της Αμερικής, έτσι και η Λος Άντζελες Γκάλαξι παίζει πολύ επιθετικά στα παιχνίδια της. Αυτό φαίνεται και από τα αποτελέσματά της, μετρώντας στα τελευταία 14 ματς 13 Οver 2.5. Επομένως, είναι εύκολη η επιλογή μας στο ματς και με το Βανκούβερ.\nDinamo Houston- San Jose\n100 4.68 +368


ΤΑ ΝΕΑ ΤΟΥ ΧΙΟΝΟΔΡΟΜΙΚΟΥ ΚΕΝΤΡΟΥ ΠΗΓΑΔΙΑ\nΤετάρτη 8 Ιουνίου 2005\nΣε εξέλιξη βρίσκονται οι εργασίες συντήρησης των εγκαταστάσεων του Χ.Κ. «3-5 Πηγάδια», οι οποίες περιλαμβάνουν εργασίες συντήρησης στο ποδοσφαιρικό γήπεδο, στους αναβατήρες και στο ξενοδοχείο (επισκευή στέγης, ανακατασκευή βεράντας, ξυλουργικές εργασίες, ελαιοχρωματισμοί κλπ.).\nΜειωμένα εμφανίζονται τα έσοδα της Δ.Ε.Τ.Α.Β. κατά τη χειμερινή περίοδο 2004-05, όπως ήταν και για τα περισσότερα χιονοδρομικά κέντρα της χώρας, μιας και η περίοδος ήταν μικρότερη κατά τρεις εβδομάδες. Έτσι, στο χιονοδρομικό τμήμα (εισιτήρια αναβατήρων) τα έσοδα ήταν μειωμένα κατά 17,5% σε σχέση με την αντίστοιχη του 2003-04 και στο ξενοδοχειακό τμήμα (διανυχτερεύσεις, εστιατόριο, καφετέρια, σαλέ, υπαίθριο μπαρ κλπ) τα έσοδα συνολικά ήταν μειωμένα κατά 10%. Ωστόσο, αύξηση παρουσίασαν τα έσοδα στο υπαίθριο μπαρ (+18/%) και στο καφέ «Πηγάδια» (+16%).\nΓια την καλοκαιρινή περίοδο έχει προγραμματιστεί η φιλοξενία ποδοσφαιρικών ακαδημιών με παιδιά ,από τα μέσα Ιουνίου μέχρι αρχές Ιουλίου και ακολουθούν οι επαγγελματικές ποδοσφαιρικές ομάδες (Προοδευτική, Χαλκηδόνα, Κρύα Βρύση κλπ).\nΣτις άμεσες προτεραιότητες της Δ.Ε.Τ.Α.Β. είναι η προμήθεια ενός νέου χιονοστρωτήρα, καθώς και η αντικατάσταση του παλιού συρόμενου αναβατήρα, (του μοναδικού με πετρελαιοκινητήρα), ο οποίος έχει συμπληρώσει ήδη 30 χρόνια από την εγκατάστασή του. Ακόμη, επιβεβλημένη κρίνεται η αντικατάσταση του εναέριου αναβατήρα ο οποίος φέτος συμπληρώνει 21 χρόνια λειτουργίας. Για την αντικατάσταση των αναβατήρων είναι αναγκαία η συνδρομή και η στήριξη πολιτικών και φορέων της πολιτείας.\nΣτη συγκέντρωση των Χ.Κ. της χώρας, που έγινε την Παρασκευή 3 Ιουνίου στο Βόλο και στην οποία συμμετείχαν ο πρόεδρος της Δ.Ε.Τ.Α.Β. κ. Παππάς Χρήστος και ο Διευθυντής κ Ταμπούρης Ακης, αποφασίστηκε η σύσταση 5μελούς επιτροπής (εκπρόσωποι των Χιονοδρομικών Κέντρων Παρνασσού, Πηλίου, Καλαβρύτων, Φαλακρού και Πηγαδιών) με σκοπό τη δημιουργία ένωσης Χιονοδρομικών Κέντρων και την προώθηση κοινών αιτημάτων στην Πολιτεία, για την προβολή και την ανάπτυξη των Χιονοδρομικών Κέντρων.


Clafoutis το υπέροχο Γαλλικό γλυκό, με φράουλες | Συνταγές - Sintayes.gr\nΑρχική Σελίδα » Συνταγές » Clafoutis το υπέροχο Γαλλικό γλυκό, με φράουλες\nClafoutis το υπέροχο Γαλλικό γλυκό, με φράουλες\nClafoutis. Ένα υπέροχο γλύκισμα, που ξεκίνησε από τη Γαλλία και κατέκτησε όλο το κόσμο με την υπέροχη γεύση του και βελούδινη υφή του. Προσθέστε φρέσκες φράουλες ή μπορείτε να τις αναμίξετε και με βατόμουρα και απολαύστε το. Μια πανεύκολη συνταγή για αρχάριους, για ένα γλύκισμα έτοιμο σε 15 λ για το φούρνο και σε 35 λ στο πιάτο σας.\n4 αυγά ολόκληρα + 2 κρόκοι αυγών\n60 γρ. βούτυρο, λιωμένο + επιπλέον για άλειμμα\n400 γρ. φράουλες φρέσκες\nΠροθερμαίνετε το φούρνο στους 180 βαθμούς. Βουτυρώνετε 4 πυρίμαχα μπολ, με χωρητικότητα 1 1/2 φλιτζάνι (375 ml) και τα τοποθετείτε σε ένα ταψί.\nΣε ένα μεγάλο μπολ, αναμειγνύετε τη ζάχαρη με το αλεύρι. Σε άλλο μπολ χτυπάτε τα αυγά, τους κρόκους αυγών, το γάλα, το εκχύλισμα βανίλιας και το κονιάκ και τα χτυπάτε με τον αυγογδάρτη καλά να ενσωματωθούν πλήρως. Σταδιακά, λίγο τη φορά, προσθέτετε το μείγμα αλευριού-ζάχαρης, ανακατεύοντας συνεχώς με μια μαρίζ μετά από κάθε προσθήκη, μέχρι να ενσωματωθεί και έχετε ένα λείο μείγμα.\nΚαλύπτετε το μπολ με πλαστική μεμβράνη και αφήνετε το μείγμα για 30 λ να “ξεκουραστεί”. Μετά τα 30 λ προσθέτετε στο μείγμα το λιωμένο βούτυρο και το ξύσμα πορτοκαλιού και ανακατεύετε καλά να ενσωματωθούν.\nΚόβετε τις φράουλες στη μέση αν είναι μεγάλες και τις μοιράζετε ισομερώς, στη βάση των 4 πυρίμαχων μπολ. Ρίχνετε και το μείγμα ισομερώς στα 4 μπολ πάνω από τις φράουλες.\nΡίχνετε βραστό νερό στο μεγάλο ταψί, προσθέτετε τα μπολ με το γλυκό στο ταψί και φροντίζετε, τα πυρίμαχα μπολ να καλύπτονται κατά το 1/3 από το βραστό νερό. Ψήνετε το γλυκό σας για 25-30 λ ή μέχρι να πήξει καλά. Τα βγάζετε από το φούρνο και μόλις κρυώσουν, τα πασπαλίζετε με ζάχαρη άχνη και σερβίρετε.\nΣυνταγή: Clafoutis το υπέροχο Γαλλικό γλυκό, με φράουλες\nTags: clafoutis γλυκά επιδόρπια συνταγές φούρνου φράουλες


Αρχική Κυκλάδες Μύκονος Η πιο κυκλαδίτικη πλευρά της κοσμοπολίτικης Μυκόνου\nΓια να απολαύσεις τις πιο αξέχαστες στιγμές στο νησί, η καλύτερη επιλογή διαμονής δεν είναι άλλη από το Mykonos Theoxenia. Το boutique ξενοδοχείο της Louis Hotels, μέλος των Design Hotels, συνδυάζει τη μοντέρνα διακόσμηση με ισχυρά στοιχεία από τη δεκαετία του ‘60και αποπνέει μια αύρα μοναδικής αισθητικής που αγκαλιάζει την επιτομή του στυλ.\n50 δωμάτια και σουίτες με λιτό design εμπνευσμένο από την δεκαετία του 60. Υφάσματα σε χρώματα παστέλ, αναπαυτικά κρεβάτια, πολυτελή μπάνια με υδρομασάζ και επώνυμα προϊόντα προσωπικής φροντίδας. Απολαύστε το πρωινό σας στο δωμάτιο με θέα την θάλασσα, την πισίνα ή τους κήπους.\nΤο φυσικό σκηνικό και η μαγευτική θέα του προσεγμένου εστιατορίου του Mykonos Theoxenia, The Plate, σε συνδυασμό με τα φρέσκα, τοπικά προϊόντα και τις παραδοσιακές συνταγές με gourmet παραλλαγές επιτρέπει στους επισκέπτες να ταξιδέψουν σε ένα ονειρικό γαστρονομικό ταξίδι.\nΓια περισσότερες πληροφορίες και κρατήσεις επισκεφθείτε το Louishotels.com και κάντε την κράτηση σας τώρα για τις πιο αξέχαστες διακοπές της ζωής σας!


Με ιδιαίτερη επιτυχία αποπεράτωσε τις εργασίες του το 12ο Διεθνές Συνέδριο Βιοηθικής, Ιατρικής Ηθικής και Ιατρικού Δικαίου στη Λεμεσό (21-23/3/2017) με συμμετοχή πέραν των 500 συνέδρων από όλο τον κόσμο. Το συνέδριο τελούσε υπό την αιγίδα της Έδρας Βιοηθικής της ΟΥΝΕΣΚΟ (Χάϊφα), του Zefat Academic College, International Centre for Health, law and Ethics (Haifa university), του World Medical Association, International Federation of Medical Student’s Associations, της Επιτροπής UNESCO Κύπρου, του ΚΟΤ, του Υπουργείου Υγείας, του Παγκύπριου Ιατρικού και Οδοντιατρικού Συλλόγου, του Παγκύπριου συνδέσμου Νοσηλευτών και Μαιών καθώς και της Εθνικής Επιτροπής Βιοηθικής.\nΣτη διοργάνωση συμμετείχε και η Κυπριακή Μονάδα Βιοηθικής του Διεθνούς δικτύου της Έδρας, η οποία φιλοξενείται στο ΤΕΠΑΚ. Πριν από την επίσημη έναρξη των εργασιών, οι επικεφαλείς των Μονάδων από όλο τον κόσμο, συμμετείχαν σε εκδήλωση γνωριμίας που διοργάνωσε η Κυπριακή Μονάδα και το ΤΕΠΑΚ. Την εκδήλωση χαιρέτησαν η επικεφαλής της Μονάδας, Δρ. Άντρη Παναγιώτου, ο Κοσμήτορας της Σχολής Επιστημών Υγείας, Καθ. Κωνσταντίνος Μακρής, καθώς και ο επικεφαλής του Ευρωπαϊκού Δικτύου Μονάδων, Καθ. Vojin Rakic. Στα πλαίσια του συνεδρίου, η Κυπριακή Μονάδα οργάνωσε συνεδρία με τίτλο “Medical ethics in Cyprus”, όπου οι ομιλητές παρουσίασαν θέματα από την κυπριακή πραγματικότητα. Κατά τις ταυτόχρονες εργασίες του Διεθνούς Φόρουμ Δασκάλων Βιοηθικής (International Forum of Teachers), μία πρωτοβουλία της Έδρας για την προώθηση της εκπαίδευσης γύρω από θέματα Βιοηθικής, η Δρ. Παναγιώτου εξελέγη ως μέλος του Συμβουλίου. Η Έδρα απευθύνει ανοικτή πρόσκληση για εγγραφή και συμμετοχή στο Φόρουμ όλων όσων διδάσκουν βιοηθική παγκοσμίως.\nΓια πληροφορίες, μπορείτε να απευθυνθείτε στο andrie.panayiotou@cut.ac.cy.


Οι πρώτες 8 παρεμβάσεις του Ουζουνίδη!\nYou are here: Home / ΠΑΝΑΘΗΝΑΪΚΟΣ / Οι πρώτες 8 παρεμβάσεις του Ουζουνίδη!Οι πρώτες 8 παρεμβάσεις του Ουζουνίδη! 05/12/2016 - 00:26 | Filed Under: ΠΑΝΑΘΗΝΑΪΚΟΣ Tagged With: live-streaming Το δείγμα γραφής είναι μικρό. Πολύ μικρό… Μην ξεχνάμε άλλωστε πως μιλάμε για ντέρμπι και με τον Παναθηναϊκό να προέρχεται από ένα δίμηνο της… κολάσεως, με ψυχολογία στο ναδίρ, με άπειρα αγωνιστικά (και όχι μόνο) προβλήματα και να μην έχει άλλα περιθώρια για απώλειες. Το είπε και ο ίδιος ο Μαρίνος Ουζουνίδης στην επίσημη παρουσίασή του το μεσημέρι του Σαββάτου (3/12), πως το αρνητικό σερί έπρεπε να σταματήσει εδώ… Για τον 48χρονο τεχνικό δεν υπήρχε χρόνος για μεγάλες (και ανατρεπτικές) παρεμβάσεις. Μόλις δύο «σκάρτα» 24ωρα και δύο προπονήσεις με τη νέα του ομάδα πρόλαβε να κάνει πριν το ματς με τον δικέφαλο του Βορρά, ωστόσο δεν άφησε… ώρα να πάει χαμένη. Καθ’ όλη τη διάρκεια του Σαββάτου, αλλά και το μεσημέρι της Κυριακής (4/12) μίλησε με όλους τους παίκτες του και ζήτησε συγκεκριμένα πράγματα μέσα στο γήπεδο. Ακολούθησε ένα μικρό δείγμα στο γήπεδο των αλλαγών που σκοπεύει να περάσει βήμα-βήμα ο Ελληνας τεχνικός στο «τριφύλλι», μέχρι να φέρει την ομάδα σε απόλυτο βαθμό στα δικά του «θέλω». Ας δούμε λοιπόν τις 8 παρεμβάσεις του στο ντέρμπι με τον ΠΑΟΚ. 1. ΤΟ ΣΥΣΤΗΜΑ Ο Παναθηναϊκός ξεκίνησε με ένα «μιξ» 4-4-2, το οποίο επί της ουσίας ήταν 4-4-1-1 (με τον Ιμπάρμπο λίγο πιο πίσω απ’ τον Μπεργκ στην υποδοχή της μπάλας) και έμοιαζε ως παραλλαγή του 4-2-3-1, που αποτελεί και την προπονητική «βάση» του Ουζουνίδη. Ο ίδιος ξεκαθάρισε πως δεν σκοπεύει να αλλάζει κάθε λίγο και λιγάκι τη διάταξη και πως η ομάδα του θα έχει «σταθερές» στο παιχνίδι της. Κοινώς πάνε περίπατο οι συνεχείς εναλλαγές από 3-5-2 σε 4-2-3-1 και 4-4-2 που γινόντουσαν κατά κόρον επί Στραματσόνι. 2. ΔΙΑΘΕΣΗ Κι όμως, ο καταρρακωμένος ψυχολογικά Παναθηναϊκός, μπορεί να μην ξετρέλανε κόσμο στο γήπεδο με την απόδοσή του, αλλά τουλάχιστον έβγαλε ένταση. Εβγαλε «νεύρο». Δεν ήταν ένα… άψυχο πράγμα που τα παρατούσε μόλις κάτι δεν πήγαινε καλά στο γήπεδο. Είπαμε, ακόμη είναι νωρίς για να αρχίζουν τα τρελά κολακευτικά σχόλια, αλλά όταν βλέπεις ακόμη και τον πιο soft παίκτη του Παναθηναϊκού, τον Χουλτ να πέφτει για τάκλιν… φωτιά (2-3 φορές έπεσε σαν καμικάζι ο Σουηδός), αυτό κάτι δείχνει. Γενικά, πέρασε ένα πνεύμα αυτοθυσίας στην ομάδα του, έστω και μέσα σε 48 ώρες, ο Εβρίτης τεχνικός… 3. ΠΡΕΣΙΝΓΚ ΜΕΤΑ ΤΟ ΜΙΣΟ ΓΗΠΕΔΟ Η πίεση του Παναθηναϊκού ξεκινούσε επί της ουσίας μετά το μισό του γηπέδου, αφού ο Ουζουνίδης γνωρίζει πως η ομάδα του έχει στην παρούσα φάση πολύ μεγάλο «θέμα» δυνάμεων και δεν ήθελε να την εξαντλήσει από νωρίς στο ματς. Το διαχειρίστηκε με μεγάλη προσοχή το θέμα της αντοχής του Παναθηναϊκού και όταν αρχίσει να διορθώνεται η κατάσταση (και η ομάδα του βρει περισσότερα τρεξίματα), είναι δεδομένο πως θα ανεβάσει πιο ψηλά την πίεσή του. 4. ΕΠΙΘΕΤΙΚΑ «ΣΤΗΜΕΝΑ» Οι επιθετικές στατικές φάσεις του Παναθηναϊκού, ξεκινούσαν στην αρχή -για πρώτη φορά φέτος- απ’ τα πόδια του Γουακάσο (που είχε καλά χτυπήματα) και από ένα σημείο και μετά ανέλαβε ο Βιγιαφάνιες. Ο Ουζουνίδης ψάχνεται ακόμη στο συγκεκριμένο κομμάτι και θέλει να βρει την καλύτερη δυνατή επιλογή. Στο δε set-up («στήσιμο») των επιθετικών μέσα στην αντίπαλη περιοχή, υπήρχαν δύο «κύματα». Ένα με τρεις παίκτες κι ένα με δύο από πίσω τους, με τον Λουντ να περιμένει στο όριο της περιοχής για την απόκρουση. 5. ΑΜΥΝΤΙΚΑ «ΣΤΗΜΕΝΑ» Στις αμυντικές στατικές φάσεις ο Παναθηναϊκός έπαιζε καθαρό man-to-man. Κάθε παίκτης είχε αντίπαλο και πήγε πλέον στο… χρονοντούλαπο η «ζώνη» του Στραματσόνι, που τουλάχιστον στο ντέρμπι με τον Ολυμπιακό, «έκαψε» στους «πράσινους». 6. ΠΑΙΧΝΙΔΙ ΑΠΟ ΤΑ ΑΚΡΑ Ο Ουζουνίδης έψαξε πολύ το παιχνίδι απ’ τις πτέρυγες και ζητούσε διαρκώς να πηγαίνει η μπάλα σε Βιγιαφάνιες και Γουακάσο, για να δημιουργούνται προϋποθέσεις ένας-εναντίον-ενός. 7. ΜΠΑΚ ΩΣ ΤΗ ΣΕΝΤΡΑ Οι δύο […]


Καταπολεμώντας τη φθορά στον κινητήρα | 4ΤΡΟΧΟΙ\n/Καταπολεμώντας τη φθορά στον κινητήρα\nΠρόσθετα που φιλοδοξούν να μειώσουν τα έξοδα επισκευής και να παρατείνουν τη διάρκεια ζωής του κινητήρα.\nΗ φθορά είναι ο φυσικός εχθρός του κινητήρα. Όταν δύο μεταλλικά στοιχεία τρίβονται μεταξύ τους, ο κινητήρας φθείρεται γρήγορα. Η φθορά περιορίζει τη διάρκεια ζωής και ανεβάζει το κόστος επισκευής στα ύψη. Η γερμανική εταιρεία Liqui Moly, που εξειδικεύεται στα πρόσθετα, κυκλοφορεί στην αγορά τρία προϊόντα: το Oil Additiv, το Motor Protect και το Cera Tec.\nΤο Oil Additiv παραμένει ακόμη και σήμερα ένα καλό πρόσθετο για παλιότερα οχήματα. Ήταν το πρώτο προϊόν της Liqui Moly, όταν ιδρύθηκε η εταιρεία το 1957. Πρόκειται για ένα πρόσθετο για το λάδι κινητήρα που περιέχει MoS2. Το MoS2 είναι ένα στερεό λιπαντικό παρόμοιο με τον γραφίτη, το οποίο «επικάθεται πάνω στις μεταλλικές επιφάνειες και αποτρέπει την άμεση επαφή δύο μεταλλικών στοιχείων στον κινητήρα», δηλώνει ο David Kaiser, διευθυντής Έρευνας και Ανάπτυξης στη Liqui Moly. «Αυτό είναι ιδιαίτερα σημαντικό αμέσως μετά την εκκίνηση, όταν το λάδι δεν έχει φτάσει ακόμη σε όλα τα σημεία του κινητήρα.» Επιπλέον, το Oil Additiv βελτιώνει τις ιδιότητες ασφαλούς λειτουργίας σε περίπτωση βλάβης και φροντίζει για την καλύτερη προστασία του κινητήρα, όταν η στρώση λιπαντικού καταστραφεί. Το MoS2 είναι μαύρο και για τον λόγο αυτόν ολόκληρο το πρόσθετο έχει ένα πολύ σκούρο χρώμα. Όταν προστεθεί στο λάδι κινητήρα, σκουραίνει και το λάδι. Τότε, το λάδι του κινητήρα μπορεί να μοιάζει χρησιμοποιημένο, αλλά στη συγκεκριμένη περίπτωση το σκούρο χρώμα του υποδηλώνει την αποτελεσματική προστασία από τη φθορά. Το Oil Additiv έχει δοκιμαστεί από τους οδηγούς αυτοκινήτων ανά τον κόσμο εδώ και περισσότερα από 60 χρόνια.\nΕνώ το Oil Additiv περιορίζει τις τριβές στον κινητήρα χάρη στις φυσικές ιδιότητες του στερεού λιπαντικού, το Motor Protect της Liqui Moly επιτελεί ακριβώς το ίδιο με χημικό τρόπο. Περιέχει το λεγόμενο «Friction Modifier», που ενώνεται με τη μεταλλική επιφάνεια στον κινητήρα και τη λειαίνει σε μικροσκοπικό επίπεδο. Το Motor Protect ενδείκνυται για σύγχρονα αυτοκίνητα και σχεδιάστηκε για χρήστες οι οποίοι επιθυμούν ένα πρόσθετο προστασίας από τη φθορά χωρίς καθόλου στερεά λιπαντικά.\nCera Tec.Motor ProtectOil Additiv\nΩραίο ακούγεται. Που το\nmike87 | Τρί, 08/21/2018 - 21:52\nΩραίο ακούγεται. Που το βρίσκουμε;;


AEOLOS GUESTHOUSE (Μονεμβασιά, Ελλάδα) - Κριτικές - Tripadvisor\nΞενοδοχεία κοντά σε: Aeolos Guesthouse\nAeolos Guesthouse, Μονεμβασιά - Κριτικές\nΜονεμβασιά - Βίλες\nΝο 3 από 26 εξειδικευμένα καταλύματα για: Μονεμβασιά\nΓεφυρα, Μονεμβασιά, Δήμος Μονεμβασιάς 230 70 Ελλάδα\nΝο 3 από 26 εξειδικευμένα καταλύματα: Μονεμβασιά\n26κριτικές1ερώτηση και απάντηση1συμβουλή για τα δωμάτια\nΟ/Η Theofanis L έγραψε μια κριτική Αυγ 2020\nΑργυρούπολη, Ελλάδα4 συνεισφορές\nΜε το που φτάσαμε νιώσαμε σαν στο σπίτι μας! Παρότι είχαμε μόνο δυο ημέρες στη διάθεσή μας, ο κύριος Θόδωρος (ιδιοκτήτης) πρόλαβε να μπει στην καρδιά μας ως φίλος και ταυτόχρονα σωστός επαγγελματίας. Το πρωινό καταπληκτικό! Θα ξαναέρθουμε σίγουρα! Φάνης & Έλενα.\nΟ/Η Eirinou georgousi έγραψε μια κριτική Νοε 2019\nΝέα Φιλαδέλφεια, Ελλάδα2 συνεισφορές\nΆψογη εξυπηρέτηση από τον κύριο Θοδωρή που είναι και ο ιδιοκτήτης του ξενοδοχείου είναι ευγενικός και πρόθυμος. Καθαρό δωμάτιο υπέροχη θέα ωραίο πρωινό. Όλα ήταν τέλεια!!!!!! Σας ευχαριστούμε πολύ για όλα!!!!!\nΟ/Η ageliki paparouni έγραψε μια κριτική Ιουν 2019\nΑθήνα, Ελλάδα44 συνεισφορές29 χρήσιμες ψήφοι\nΟ υπεύθυνος κος Θοδωρής είναι ευγενέστατος φιλόξενος πολύ πρόθυμος. Ο ξενώνας καθαρός όπως και το δωμάτιο. Δεν έχω ούτε βρήκα κάτι αρνητικό μόνο θετικά. Το πρωινο ηταν οσο επρεπε , φρέσκο και στην καταλληλη ωρα.Θα το συνιστουσα ανεπιφύλακτα.\nΟ/Η kostaskalogeras1965 έγραψε μια κριτική Ιουν 2018\nΠαλαιό Φάληρο, Ελλάδα9 συνεισφορές1 χρήσιμη ψήφος\nΤο δωμάτιο παρα πολύ ωραίο ,καθαρό με όλες τις ανέσεις με πάρα πολύ ωραία θέα τα μπροστινά δωμάτια ιδιαίτερα με την σοφίτα, ειναι όνειρική η θέα του κάστρου και άψογη φιλοξενία του οικοδεσπότη. Πραγματικά αξίζει να πάτε.\nΣυμβουλή: τα μπροστινά που έχουν την θεα του κάστρου\nΟ/Η travelellas έγραψε μια κριτική Ιουλ 2017\nAthina32 συνεισφορές99 χρήσιμες ψήφοι\nΤι να πρωτοπεις; Καταρχην αυτος ο ξενωνας ανετα θα μπορουσε να βρισκεται μεσα στο καστρο και οχι στη νεα Μονεμβασια. Δωματια πολυ καθαρα, ανετα, καλυτερα απο τις φωτογραφιες. Διακοσμηση απο πετρα και ξυλο, μεζονετες με τζακι και την περιεργη εσωτερικη σκαλα για τη σοφιτα. Απιστευτη θεα στο βραχο και το καστρο. Καλο πρωινο σε ωραιο χωρο που σερβιρεται σε δισκο. Πολυ κεντρικο, σχεδον μπροστα στη γεφυρα αλλα και πολυ ησυχο. Και βεβαια το μεγαλο οπλο του ξενωνα, ο ιδιοκτητης του Θοδωρος. Φιλικος, καλλιεργημενος, με χιουμορ, με ενα απιστευτο στυλ και τροπους που σε κανουν να τον συμπαθησεις. Προμηθευεται οτι του ζητησεις και στο παρεχει, ειτε αυτο αφορα το πρωινο ή οτι αλλο. Ολα ηταν αψογα και ευχομαστε η προσπαθεια που καταβαλλει να ανταμειφθει.\nΣυχνές ερωτήσεις για το Aeolos Guesthouse\nΠοια δημοφιλή αξιοθέατα είναι κοντά στο Aeolos Guesthouse;\nΣτα κοντινά αξιοθέατα περιλαμβάνεται το εξής: Παραλία Μονεμβασίας (0,4 χλμ.).\nΠοιες είναι μερικές από τις παροχές στο Aeolos Guesthouse;\nΠοιες επιλογές φαγητού και ποτού είναι διαθέσιμες στο Aeolos Guesthouse;\nΠοια εστιατόρια είναι κοντά στο Aeolos Guesthouse;\nΥπάρχει κάποιο ιστορικό αξιοθέατο κοντά στο Aeolos Guesthouse;\nΣε πολλούς ταξιδιώτες αρέσει να επισκέπτονται το εξής ιστορικό αξιοθέατο: Liotrivi Monemvasia - Historical Mansion (8,6 χλμ.).


Ηπειρος : Επιστολή Γ. Ζάψα για τα οδικά έργα στην Ηπειρο\nΕπιστολή Γ. Ζάψα για τα οδικά έργα στην Ηπειρο\nΚύριον Κώστα Καραμανλή, Υπουργό Υποδομών\nΚον Αλέξανδρο Καχριμάνη, Περιφερειάρχη Ηπείρου\n«Ολοκλήρωση της Ιόνιας οδού – προέκταση Αυτοκινητόδρομου\nτμ. Ιωάννινα – Κακαβιά»\n-\tΤετράιχνο οδικό άξονα Ιωάννινα – Κακαβιά\n-\tΧρηματοδότηση του συνόλου της σύνδεσης Ιόνιας οδού με Πρέβεζα\n-\tΟλοκλήρωση οδικού άξονα Ακτίου – Αμβρακίας\n-\tΟλοκλήρωση των υποδομών λιμένος Ηγουμενίτσας\n-\tΩρίμανση μελετών της σιδηροδρομικής γραμμής τμ. «Καλαμπάκα – Ιωάννινα – Ηγουμενίτσα»\n-\tΑναγνωριστική μελέτη για φυσικό αέριο στην Ήπειρο.\n-\tΑντιπλημμυρικά (και αρδευτικά) στην πεδιάδα του Αράχθου (κάμπος της Άρτας) και στις εκβολές Λούρου και Καλαμά


Πράσινα γραμματόσημα για πράσινες σκέψεις | Philatelic\nΑΡΧΙΚΗ / ΑΡΘΡΑ / ΓΡΑΜΜΑΤΟΣΗΜΑ / ΕΠΙΚΑΙΡΟΤΗΤΑ / Πράσινα γραμματόσημα για πράσινες σκέψεις\nΠράσινα γραμματόσημα για πράσινες σκέψεις\nStamps Philatelic - 1:16 μ.μ. ΑΡΘΡΑ , ΓΡΑΜΜΑΤΟΣΗΜΑ , ΕΠΙΚΑΙΡΟΤΗΤΑ Edit\nΗ καθιερωμένη έκδοση γραμματοσήμων Europa φέτος έχει ως τίτλο το σύνθημα «σκεφτείτε πράσινα». Η κυπριακή σειρά κυκλοφόρησε στις 9 Μαΐου και η αντίστοιχη των Ελληνικών Ταχυδρομείων στις 11 του ίδιου μήνα.\nΤο γραμματόσημο της σειράς: 0.64 για την Κύπρο και 0.90 για τα ΕΛ.ΤΑ είναι αυτό που σχεδίασε η Δόξια Σεργίδου για την Κύπρο και κέρδισε τον διαγωνισμό για τον φετινό γραμματόσημο Europa, το οποίο θα κυκλοφορήσει σε γραμματόσημο και από όσες άλλες ευρωπαϊκές χώρες οι οποίες θα υιοθετήσουν την πρόταση αυτή. Όπως γράψαμε και πιο πάνω ο τίτλος της σειράς είναι «σκεφτείτε πράσινα» με την αντίστοιχη απόδοση σε κάθε ευρωπαϊκή γλώσσα και για την αντίστοιχη χώρα. Με έκπληξη όμως είδαμε στο προσπέκτους των ΕΛ.ΤΑ στο ελληνικό κείμενο να αναφέρεται ως “THINK GREEN” και όχι «σκεφτείτε πράσινα» ως όφειλε. Λοιπόν έχουμε:\nEUROPA 2016. Ελλάς, 2 αξίες 0.90 & 3.40 σύνολο € 4.30 ενωμένα. Σχέδια Δόξια Σεργίδου για το 0.90 και Μυρσίνη Βαρδοπούλου για το 3.40. Ποσότητα 80.000 σειρές τυπωμένες σε μικρά φύλλα των 8 σειρών από την VERIDOS - MATΣΟΥΚΗΣ Α.Ε. ΕΚΤΥΠΩΣΕΩΝ ΑΣΦΑΛΕΙΑΣ. Κυκλοφόρησαν επίσης 8000 τευχίδια με 2 σειρές στο κάθε ένα, χωρίς οδόντωση στις οριζόντιες πλευρές.\nEUROPA 2016. Κύπρος, 2 αξίες 0.34 & 0.64 σύνολο € 0.98. Σχέδια Δόξια Σεργίδου. Ποσότητες €0.34 = 90.000, €0.64 = 275.000, τυπωμένα σε μικρά φύλλα των 8 γραμματοσήμων από την VERIDOS - ΜΑΤΣΟΥΚΗΣ Α.Ε. στην Αθήνα. Κυκλοφόρησαν επίσης 12.000 τευχίδια ονομαστικής αξίας € 3.92 που περιέχουν σε δυο σειρές και εναλλασσόμενα τα γραμματόσημα των 0.34 & 0.64 χωρίς οδόντωση η άνω πλευρά της άνω σειράς και η κάτω πλευρά της κάτω σειράς. Δηλαδή κάθε τευχίδιο περιλαμβάνει 2 φορές 4 γραμματόσημα σε τετραδα, που περιέχουν την σειρά σε όλες τις ποικιλίες της οδόντωσής της.


Στην τελική φάση μπαίνει το σχέδιο της δημιουργίας του Ανοιχτού Κέντρου Εμπορίου στον Άγιο Νικόλαο - Nownews.gr\n27 Οκτωβρίου, 2021, 1:32 πμ\nΑρχική ΚΑΒΑΛΑ Στην τελική φάση μπαίνει το σχέδιο της δημιουργίας του Ανοιχτού Κέντρου Εμπορίου...\nΣτην τελική φάση μπαίνει το σχέδιο της δημιουργίας του Ανοιχτού Κέντρου Εμπορίου στον Άγιο Νικόλαο\nΕνθαρρυντικά είναι τα νέα για το Ανοιχτό Κέντρο Εμπορίου Καβάλας καθώς το Επιμελητήριο παρουσίασε το ολοκληρωμένο σχέδιο του για την περιοχή του Αγίου Νικολάου που αποτελεί το ιστορικό κέντρο της Καβάλας.\nΓια το θέμα αυτό ο πρόεδρός του κ. Μάρκος Δέμπας είπε ότι «μπαίνουμε πλέον στην τελική φάση. Είχαμε τη δυνατότητα την προηγούμενη Πέμπτη να παρουσιάσουμε σε επαγγελματίες- επιχειρηματίες της περιοχής της παρέμβασης του Αγίου Νικολάου, του ιστορικού κέντρου της Καβάλας, καθώς και τις τελικές μελέτες που έχουν ολοκληρωθεί από το Δήμο Καβάλας σε ό,τι αφορά τις δημόσιες παρεμβάσεις –πεζοδρόμια, δρόμοι, φωτισμός κοκ. Παρουσιάσαμε, επίσης, τις προτάσεις των τεχνικών μελών και στελεχών του Επιμελητηρίου Καβάλας όσον αφορά τις όψεις των ιδιωτικών κτηρίων. Είχαμε μια πάρα πολύ καλή συζήτηση. Το σύνολο των παριστάμενων επαγγελματιών συμφωνούν με αυτές τις παρεμβάσεις. Εκφράστηκαν βέβαια προβληματισμοί για την ευρύτερη λειτουργία του ιστορικού κέντρου. Αυτό είναι κάτι που μπορούμε να το δούμε στη συνέχεια. Προσβλέπουμε και στη συνεργασία του Δήμου Καβάλας προκειμένου προβλήματα λειτουργικά, χρήσεις πεζοδρόμων, χώρων στάθμευσης, φορτοεκφόρτωσης, να λυθούν το συντομότερο δυνατόν.\nΠριν 1,5 χρόνο είχαμε και την ένταξη του έργου, την ωρίμανση των μελετών, την τελική φάση παρουσίασης αυτών των παρεμβάσεων που ευελπιστώ να γίνουν αποδεκτές από το σύνολο των επαγγελματιών έτσι ώστε στο χρονοδιάγραμμα που έχουμε προβλέψει να ολοκληρωθούν αυτές οι παρεμβάσεις μέχρι τον Ιούνιο του 2023, να είμαστε συνεπείς. Θα είναι παρεμβάσεις που θα αλλάξουν την εικόνα του ιστορικού κέντρου της πόλης, κυρίως στην οδό Κουντουριώτου, στους πεζοδρόμους Σπετσών, Ψαρών, στην Κριεζή, στην πλατεία του Αγίου Νικολάου. Στοιχεία που έρχονται να δώσουν νέα δυναμική στην περιοχή που βλέπουμε συνεχώς να αναπτύσσεται τα τελευταία χρόνια. Μέσα στη βδομάδα θα έχουμε κι άλλες συναντήσεις, θα έχουμε προσωπικές επαφές πόρτα- πόρτα των στελεχών του Επιμελητηρίου και του Εμπορικού Συλλόγου με τους επαγγελματίες της περιοχής για την πλήρη και τελική ενημέρωση. Ευελπιστώ ότι μέχρι το τέλος του 2021 να έχουν γίνει διαγωνισμοί, προκηρύξεις και να έχουμε τους ανάδοχους των έργων που θα υλοποιηθούν».\nΠρόσθεσε ότι «είναι ένα φιλόδοξο έργο που ξεκίνησε επί της δημαρχίας της κας Τσανάκα και με έναν σχεδιασμό που είχε στόχο αυτή η περιοχή που βρίσκεται στην καρδιά της Καβάλας και μεγάλη επισκεψιμότητα τα τελευταία χρόνια, νά αλλάξει εικόνα. Στο ερώτημα προς όλους μας, αν είμαστε ευχαριστημένοι από την εικόνα που παρουσιάζει σήμερα η περιοχή, η απάντηση είναι σίγουρα όχι. Επομένως αυτά που προτείνονται με νέα φιλικά υλικά, με προβολή της περιοχής, με τον εκσυγχρονισμό της και τη δημιουργία μιας ενιαίας εικόνας που θέλουμε να δώσουμε, θα την κάνει ακόμη πιο θελκτική. Έτσι θα έχουμε και νέες επενδύσεις και μια καλύτερη εικόνα για τους επισκέπτες. Το σχέδιο αυτό είναι της τάξης του 1,8 εκ. ευρώ, εκτιμώ ότι είναι στην τελική φάση και θα είμαστε συνεπείς στα χρονοδιαγράμματα που έχουμε χαράξει».\nΠροηγούμενο άρθροΣτην Κύπρο ο Νίκος Παναγιωτόπουλος- Κατέθεσε λουλούδι στη μνήμη του Ήρωα Δημήτρη Τσαμκιράνη\nΕπόμενο άρθροΓιάννης Μαρκιανός: Προς το παρόν τα πράγματα τουριστικά στη Θάσο εξελίσσονται καλύτερα από τις αρχικές προβλέψεις


Τάκης Καμπύλης: Ο εθνικός καθρέφτης\nΤάκης Καμπύλης, Η Καθημερινή, 09/08/2009\nTην ίδια στιγμή ας υποθέσουμε καταθέτει αίτηση και η Kατερίνα. Γεννήθηκε στην Eλλάδα από γονείς σουδανικής υπηκοότητας. Mιλάει μόνο ελληνικά και τώρα περιμένει με αγωνία την ανακοίνωση των αποτελεσμάτων στα AEI. Kαταθέτει, επίσης, την ίδια αίτηση. Nα αποκτήσει την ιθαγένεια, να ψηφίζει στη χώρα που γεννήθηκε, στην πατρίδα που θέλει να ζήσει γιατί σ’ αυτήν έκοψε, όχι έναν, αλλά πολλούς ομφάλιους λώρους.\nH Kατερίνα, σε αντίθεση με τον Στέφανο τον 6ο, πληροί όλους τους προαναφερθέντες «κοινά» αποδεκτούς όρους «ελληνικότητας» εκτός από έναν: Tου αίματος.\nΠρόκειται για μια («νομική») εμμονή στο γνωστό και σε άλλες χώρες, αλλά εδώ στην ακραία του εκδοχή, «δίκαιο του αίματος». Aκραία, επειδή εφαρμόζεται (και) στο εσωτερικό της ελληνικής πολιτικής κοινότητας, όχι εντάσσοντας μακρινούς «συγγενείς», αλλά εξαιρώντας όλους τους «αλλογενείς» (μετανάστες). Aκόμη κι αν τα «ελληνικά» τους, (ήτοι) η γνώση των (κοινών) προβλημάτων, είναι καλύτερα (-η) από αυτά ενός τρίτης ή τέταρτης γενιάς «ομογενή».\nMοναδικό στήριγμα αυτού του ιδεολογήματος, της μεσσιανικότητας της καταγωγής, μία θολή αλλά απόλυτη διατύπωση: H «ελληνικότητα» - παρότι η εννοιολόγησή της δεν είναι ούτε προαιώνια ούτε αμετάβλητη. Aντίθετα: Eξαρτήθηκε στενά από την πολιτική συγκυρία και όχι λίγες φορές χρησιμοποιήθηκε και ως μέτρο επιβολής «τάξης». Πολλοί Ελληνες (και «γονιδιακά» αλλά και με κοινή γλώσσα και θρησκεία) απώλεσαν την ιθαγένειά τους π. χ. μετά τον Eμφύλιο ή επί Xούντας. Tο ίδιο είχε συμβεί και παλαιότερα, για άλλους λόγους: Eπί παραδείγματι υπενθυμίζεται ότι ο μέγας ευεργέτης Σίμων Σίνας χρειάστηκε το 1927 (ως Bλάχος) ειδική υπουργική ρύθμιση για να αποκτήσει την ελληνική ιθαγένεια.\nΕνα παράδειγμα της «ελληνικότητας - λάστιχο» υπενθυμίζει ο ιστορικός Λάμπρος Mπαλτσιώτης. Eίναι η ιστορία των Xατάι. «Oι Aραβόφωνοι ορθόδοξοι του Πατριαρχείου Aντιοχείας, Eδώ και περίπου 20 χρόνια, οικογένειες Xατάι μεταφέρονται στην Πόλη για να προμηθεύσουν ιερείς στο Οικουμενικό Πατριαρχείο - και νέα μέλη στη φθίνουσα κοινότητα των Pωμιών. Tο 1990 αναγνωρίζονταν ως «Ελληνες» και αποκτούσαν την υπηκοότητα αλλά αργότερα τα πράγματα έγιναν πιο δύσκολα. Kαι μετά άλλαξαν πάλι... Yπήρχε έτσι πιθανότητα τρία αδέλφια Xατάι (με χρονική διαφορά 3ετίας μεταξύ τους) να αναγνωρίζονται ο ένας ως «Ελληνας», ο δεύτερος ως «τουρκικής καταγωγής» και ο τρίτος ως «αδιευκρίνιστης» καταγωγής.\nTο προ-τελευταίο πολιτικό παιχνίδι με την (αμετάφραστη στα αγγλικά) «ομογένεια» παίχθηκε από το ΠAΣΟK στα μέσα της δεκαετίας του ’80. Kυρίως με τους Πόντιους στο εσωτερικό και, στο εξωτερικό με την ίδρυση του Συμβουλίου Aποδήμου Eλληνισμού, ενός οργάνου -δίκην ομπρέλας- εκπροσώπησης αδιευκρίνιστου αριθμού «ομογενών». Aντίθετα, φημολογείται πως οι κυβερνήσεις της N. Δ. έχουν περίπου κλείσει την στρόφιγγα επιχορηγήσεων προς το ΣAE προσβλέποντας σε δική της προνομιακή πρόσβαση μέσω νέων μηχανισμών στο Σώμα -και στην Aγορά- των «ομογενών».\nΣτη μέση βρίσκονται οι «ομογενείς». Για τους οποίους λίγες έρευνες υπάρχουν, αλλά πολλά εύκολα στερεότυπα. Ως να μην έχει ο «Ελληνας» της Aυστραλίας διαφορές από τον «ομογενή» της Γερμανίας ή των HΠA. Ως να μην έχουν τα διαφορετικά δικά τους προβλήματα, ως να είναι ίδιοι οι «ομογενείς» - μετανάστες του ’47 μ’ αυτούς του ’20 ή του ’60.\nAκόμη και σε αντίθετα μέτωπα πολέμησαν, όπως για παράδειγμα στη Nότια Aφρική. (Bρετανοί και Mπόερς είχαν από έναν Ελληνα ήρωα στις τάξεις τους).\nΣαφώς υπήρξαν περίοδοι συγκινητικής συστράτευσης στις κρίσιμες στιγμές της Iστορίας μας. Πολλοί καταδιωκόμενοι ή απελπισμένοι βρήκαν καταφύγιο στις φιλόξενες κοινότητές τους. Aλλά σε ποιες; Σε όλες; Παντού; Ταυτόχρονα; Ούτε καταγράφηκαν διαφωνίες;\nΟ (δήθεν) υπερεθνικός θεσμός της Ομογένειας δεν άφησε χώρο για τέτοια ερωτήματα.\nΩστόσο, εκεί μακριά υπάρχουν ομάδες στις οποίες δεν κεφαλαιοποιήθηκε η «ελληνικότητα» ως ιδεολογία, αλλά περισσότερο ως πρακτική βάση δημιουργίας δικτύων αλληλοβοήθειας και κοινωνικής εξέλιξης. Aν ήταν Iρλανδοί, το ίδιο θα έκαναν. Ηταν τόσο ευάλωτη η θέση τους στις νέες κοινωνίες που ακόμη κι αν δεν είχαν, θα ανακάλυπταν μια χωριστή ταυτότητα (αρχικά για να μείνει ανοιχτός ο δρόμος επιστροφής και στη συνέχεια για να διευκολυνθεί η ενσωμάτωσή τους στη νέα πατρίδα).\nH ταυτότητά τους διαμορφώθηκε (και διαμορφώνεται) στο πλαίσιο της συμμετοχής στη ζωή μιας μακρινής κοινωνίας και στο πλαίσιο της απουσίας από τη χώρα καταγωγής.\nΟπως καταλήγει στη σχετική του μελέτη για τους απόδημους στις HΠA ο Tσαρλς Mόσκος, καθηγητής κοινωνιολογίας σε πανεπιστήμιο του Iλινόις, «αντί να θεωρούμε τον ελληνοαμερικανικό εθνικό πολιτισμό ως μια ολοένα και πιο χλομή αντανάκλαση του ελληνικού πολιτισμού, καλό θα ήταν να τον αντιμετωπίζουμε με σεβασμό ως μία αυτόνομη και αυθύπαρκτη οντότητα».\nΩστόσο, οι «μητέρες Πατρίδες» απαίτησαν το περισσότερο - και με τον βολικότερο τρόπο. Aυτό, όπως θα πει χαρακτηριστικά η ιστορικός Λίνα Bεντούρα, «δεν είναι ελληνικό φαινόμενο, δηλαδή η (πολιτική) χρησιμοποίηση «ομογενών» από τις χώρες καταγωγής. Kαι οι Iταλοί (πρώτοι) και οι Πολωνοί αναδεικνύουν τους δεσμούς τους με τις πολυάριθμες κοινότητες μεταναστών τους στις HΠA. Ολοι το κάνουν. Ωστόσο στην Eλλάδα η συζήτηση για την ψήφο γίνεται όχι μόνο πάνω σε λάθος βάση, αλλά και με εξαιρετικά προσβλητικό τρόπο για ομάδες πληθυσμού που εξαιρούνται αν και ζουν χρόνια στη χώρα μας. Πού σταματάει η «ελληνικότητα» για τους «ομογενείς» και από πού αρχίζει για τους διπλανούς μας;».\nTο θέμα της συμμετοχής στην πολιτική κοινότητα «Eλλάδα» δεν είναι ούτε απλό, ούτε εύκολο. Eίναι όμως ένα κρίσιμο πολιτικό ζήτημα για το οποίο δεν μπορεί να προκριθεί κοινωνιοβιολογική λύση. Ούτε όμως -και για τους ίδιους λόγους- να αποκλειστούν όσοι από την τρίτη ή τέταρτη γενιά επιθυμούν την ιθαγένεια.\nΑυτό που επειγόντως πρέπει να αλλάξει είναι το «ελληνόμετρο».\nNα διαμορφωθεί στο πλαίσιο του ευέλικτου κοσμοπολιτισμού στον οποίο μύησε την κοινωνία μας, σε μεγάλο βαθμό, η Διασπορά. Aλλά και στο πλαίσιο (να το ξεκαθαρίσουμε προς όλους) της σταθερής προσήλωσης στο κοινό ευρωπαϊκό σπίτι που αποφάσισε η εντός των τειχών Eλλάδα. Με όσα αυτό απαιτεί...\n- Richard Clogg (επιμ.) «H Eλληνική διασπορά στον 20ό αιώνα», Aθήνα 2004, εκδ. Eλληνικά Γράμματα\n- Robin Coehn «Παγκόσμια Διασπορά», Aθήνα 2003, εκδ. Παπαζήση\n- Iωάννας Λαλιώτου «Διασχίζοντας τον Ατλαντικό», Αθήνα 2006, εκδ. Πόλις\n- Βασίλη Λαδά «Μουσαφεράτ», Αθήνα 2009, εκδ. Futura


Καταλονία: Διαδηλώσεις σε 500 πλατείες | Euronews\nΣυνεχίστηκαν και την Κυριακή οι ειρηνικές διαδηλώσεις στην Καταλονία.\nΠολίτες που τάσσονται υπέρ του δημοψηφίσματος συγκεντρώθηκαν σε 500 διαφορετικές πλατείες.\nΗγετικά στελέχη των κινημάτων υπέρ της ανεξαρτησίας κατηγορήθηκαν από τον δημόσιο κατήγορο για ανταρσία, με αφορμή κινητοποιήσεις της περασμένης εβδομάδας.\n«Δεν είναι αποδεκτή αυτή η κατάχρηση εξουσίας από ορισμένους εντός της ισπανικής κυβέρνησης, που φτάνουν την καταστολή στο σημείο που να μας κατηγορούν για ανταρσία», τόνισε ο Τζόρντι Κουισάρτ από το Κίνημα Υπέρ της Ανεξαρτησίας.\nΤο Σοσιαλιστικό Κόμμα ζητά από τους πολίτες να μην συμμετάσχουν στο δημοψήφισμα.\nΚαλεί μάλιστα τον πρόεδρο της Καταλονίας, Κάρλας Πουτζντεμόν, να το ακυρώσει και να συμμορφωθεί με τις επιταγές του νόμου.\n«Ο νόμος πρέπει να τηρηθεί. Το Σοσιαλιστικό Κόμμα υπερασπίζεται το κράτος δικαίου. Αλλά μόνο με το νόμο δεν θα λυθεί το καταλανικό πρόβλημα, χρειάζονται περισσότερες πολιτικές διεργασίες», είπε στο euronews ο Σαλβαδόρ Ίγια από τους Σοσιαλιστές της Καταλονίας.\nΤο Σάββατο δημοσιεύτηκαν στο ίντερνετ τα εκλογικά τμήματα για το δημοψήφισμα της 1ης Οκτωβρίου, όμως λίγες ώρες αργότερα η ιστοσελίδα δεν λειτουργούσε.\nΣτις συγκεντρώσεις της Κυριακής αρκετοί διένειμαν ψηφοδέλτια και παρότρυναν τον κόσμο να καταθέσει την ψήφο του ό,τι κι αν γίνει.\n«Η Καταλονία μπαίνει στην τελική ευθεία για το δημοψήφισμα με μια βαθιά κρίση ανάμεσα στις ισπανικές και τις καταλανικές αρχές και με καθημερινές κινητοποιήσεις στους δρόμους», μεταδίδει η απεσταλμένη του euronews στη Βαρκελώνη, Κριστίνα Χινέρ.


Η γλώσσα κόκαλα δεν έχει, εκτός αν είναι ψάρι. Μια παροιμία του λαού για το νόστιμο ψάρι που αναφέρεται στο ένα και μοναδικό κεντρικό κόκαλο της γλώσσας. γλώσσα αχνιστή, ψητή, τηγανητή, πανέ, στον φούρνο ή σε λαδόκολλα, η γλώσσα είναι εύκολη στο καθάρισμα και στο μαγείρεμα και δεν χρειάζεται πολλά πολλά αφού η σάρκα της είναι πολύ εύγευστη από μόνη της.\nΣήμερα σας δίνουμε μια απλή, ελαφριά και οικονομική συνταγή την οποία μπορείτε να φτιάξετε με φρέσκια ή κατεψυγμένη γλώσσα. Είναι έτοιμη μόλις σε 20-25 λεπτά και είναι τόσο νόστιμη που δεν θα το πιστεύετε!\n4-8 φιλέτα γλώσσας (ανάλογα το μέγεθος)\n1) Βάλτε σε μια μεσαία κατσαρόλα μπόλικο νερό να βράσει. Καθαρίστε και κόψτε τις πατάτες σε φέτες (2 δάχτυλα). Μόλις βράσει το νερό, αλατίστε και ρίξτε τις πατάτες. Βράστε για περίπου 10 λεπτά ή μέχρι να μαλακώσουν οι πατάτες.\n2) Παράλληλα, κόψτε τα κρεμμύδια σε φέτες (περίπου 1 δάχτυλο) και βάλτε τα σε ένα αντικολλητικό τηγάνι μαζί με 1 ποτήρι νερό νερό σε μέτρια φωτιά. Μόλις πάρει βράση, αλατίστε και βάλτε τις γλώσσες και 2 κ.σ. ελαιόλαδο. Αφήστε τις να αχνιστούν για 5-6 λεπτά. Βγάλτε τις από το τηγάνι και προσθέστε τη μουστάρδα και το χυμό των λεμονιών. Αφήστε να πάρουν μια βράση, προσθέστε το ψάρι και τις πατάτες και αφήστε άλλα 2-3 λεπτά ανακατεύοντας απαλά προσέχοντας μην σπάσετε το ψάρι.\n3) Μόλις δέσει η σάλτσα, κατεβάστε από τη φωτιά, τρίψτε πιπέρι και σερβίρετε με ψιλοκομμένο μαϊντανό.\n06/09/2013 στις 19:29\nAπλή συνταγή αλλά γίνεται τόσο νόστιμη η γλώωσα έτσι! Μπράβο Μαριλού! Ομορφο το νέο λουκ σας! 🙂\n20/09/2013 στις 12:39\n06/09/2013 στις 20:18\nΩραία μοιάζει η συνταγή, αγαπώ τις γλώσσες, θα τη δοκιμάσω.\nΚάτι σαν τη φωτογράφησή σου στην Κεντρική Αγορά: και ψάρι και πικάντινο , γιαμ!\n08/10/2013 στις 14:31\nΕύκολη, Γρηγόρη και προπάντων νόστιμη .Μολις τη δοκίμασα Η δικαίωση της γλώσσας !!!.. Ευχαριστούμε πολύ !!,\nΟ/Η Penelope Kambakis Vougiouklis λέει:\n12/03/2017 στις 10:48\nΕξαιρετικό Νόστιμο, υγιεινό, οικονομικό!\n12/01/2018 στις 17:23\nΦοβερή συνταγη….απλη ,γρηγορη και πολυ νοστιμη….\n12/01/2018 στις 21:20\nΟ/Η Fotini Anastasiadou λέει:\n21/01/2018 στις 14:21\nΤι πρεπει να κανουμε ωστε να μην διαλυονται οι κατεψυγμενες γλωσσες;\n17/04/2018 στις 01:10\nΓενικά τα φιλέτα γλώσσας είναι λεπτά και όταν αποψυχθούν, είναι εύκολο να “σπάσουν” κατά το μαγείρεμα. Το μόνο που μπορούμε να κάνουμε είναι να τα χειριστούμε με προσοχή και σύντομο μαγείρεμα (θέλουν πολύ λίγο χρόνο), όπως αυτό της συνταγής.\n21/02/2019 στις 13:29\nσυγχαρητηρια τρεχουν τα σαλια μας


ioablognews.blogspot.com: Τραγικό τέλος θα έχει ο Σαμαράς και η πλάκα είναι πως το γουστάρει!\nΟ πρωθυπουργός και η κυβέρνησή του, όχι μόνο δεν παραιτήθηκαν, αλλά επιχειρεί να βγει και από πάνω. Τιμώρησε τον «κακό» Μπαλτάκο για αυτά που είπε αλλά δεν ασχολήθηκε με όσα είπε. Σημαντική διαφορά. Απεναντίας το έπαιξε και ήρωας ότι αυτός τα έβαλε με τους κατηγορούμενους ως νοσταλγούς του ναζισμού.\nΤο αστείο είναι πως τα έβαλε τόσο πολύ και με τέτοιο πάθος μαζί τους ώστε θα μπορούσε να κατηγορηθεί από κάποιους ότι τους ξεπέρασε στο πεδίο για το οποίο τους καταδιώκει.\nΟ κος Σαμαράς δείχνει να μην αντιλαμβάνεται στη θέση στην οποία έχει περιέλθει κι αμολάει το Στουρνάρα να μιλά για ομόλογα κι επιστροφή στις αγορές, όπως αμολάει το λυκόσκυλο ο χωρικός σαν δει κάτι ύποπτο διαισθανόμενος πως κινδυνεύει.\nΦυσικά υπάρχει και το ενδεχόμενο - το πλέον πιθανό - να αντιλαμβάνεται πάρα πολύ καλά αλλά είναι τέτοια η ερωτική του σχέση με την εξουσία που δεν μπορεί να την αποχωριστεί. Είκοσι χρόνια του πήρε να την κατακτήσει.\nΩστόσο, όσο επιμένει σε αυτή τη γραμμή, τόσο πιο επώδυνα θα καταλάβει όταν θα τρέχει να πηδήξει στο ελικόπτερο, πως αυτή του η αγάπη υπήρξε καταστροφική.


Evia Top: Τι δεν πρέπει με τίποτα να του πείτε μετά το sex\nΤι δεν πρέπει με τίποτα να του πείτε μετά το sex\nΤο sex είναι μία από τις δραστηριότητες που απολαμβάνεις πολύ με τον σύντροφο σου. Είναι μία προσωπική υπόθεσή σας και δείχνει ότι η σχέση σας είναι σε καλό επίπεδο! Ωστόσο, υπάρχουν και κάποια πράγματα που δεν πρέπει να πεις με τίποτα κατά τη σεξουαλική επαφή.\n«Ήταν ok»: Όλοι οι άνδρες μετά την ολοκλήρωση της σεξουαλικής πράξης δεν υπάρχει περίπτωση να μην σε ρωτήσουν: «Πως ήταν;». Εσύ δεν πρέπει να απαντήσεις ένα κοφτό ήταν οκ, γιατί ο σύντροφος σου θα νιώσει αμηχανία. Ένας άνδρας μετά το σεξ θέλει να ακούει φράσεις του τύπου: «Ήταν τέλειο, καταπληκτικό, είσαι μοναδικός». Με ένα ok ο ανδρισμός του θα πιάσει πάτο.\n«Τα ρούχα σου είναι εκεί»: Αν μια γυναίκα άκουγε αυτή την φράση δεν θα υπήρχε περίπτωση να μην εκνευριστεί. Και οι άνδρες έχουν καρδία και συναισθήματα, ειδικά αν είναι και τσιμπημένοι. Έχουν κι αυτοί την ανάγκη από μια αγκαλιά και λίγα χάδια στα μαλλιά. Αν δεν τον θέλεις μην προχωρήσεις μαζί του. Σκέψου πως θα ένιωθες εσύ.\n«Αυτό ήταν;»: Αν ποτέ ξεστομίσεις κάτι τέτοιο στον σύντροφο σου να ξέρεις πως θα κάνετε πολύ καιρό να ξανά συνευρεθείτε σεξουαλικά, γιατί θα τον πατήσεις εκεί που πονάει περισσότερο. Έτσι λοιπόν η ψυχολογία του δεν θα βοηθάει το «όργανο» να λειτουργήσει.Στο κάτω – κάτω είναι άκομψο να του πεις κάτι τέτοιο. Κράτα το καλύτερα για τον εαυτό σου.\n«Προφυλακτικό βάλαμε;»: Μια γυναίκα με θηλυκότητα δεν ρωτάει ποτέ μια τέτοια ερώτηση. Είναι θέμα «savoιr vivre».\n«Ο πρώην μου»: Οι συγκρίσεις και δε με τους πρώην δεν αρέσει στους άνδρες. Μετά από το σεξ ειδικά, είναι πολύ υποτιμητικό για εκείνον. Θα σκεφτεί πως συγκρίνεις το σεξ μαζί του, με το σεξ που έκανες με τον πρώην σου. Δεν θα έχει κι’ άδικο!


Κλασικα φρουτάκια διαθέσιμα στο καζίνο του Stoiximan\nCasino Online > Stoiximan Casino: Τα κλασικά φρουτάκια\nStoiximan Casino: Τα κλασικά φρουτάκια\nfroutakia, stoiximan casino, στοίχιμαν καζίνο\nΤο Stoiximan Casino έχει σχεδιαστεί για να προσφέρει μια ολοκληρωμένη και μοναδική εμπειρία σε ένα ασφαλές περιβάλλον ονλάιν παιχνιδιού, όπου η διασκέδαση έχει τον πρώτο λόγο. Αμέτρητες επιλογές σε φρουτάκια, table games και live casino παιχνίδια, τα οποία είναι διαθέσιμα σε υπολογιστές και τάμπλετ, αλλά και φυσικά στη βραβευμένη εφαρμογή για κινητό.\nΔιαθέτει μια εύχρηστη πλατφόρμα, σχεδιασμένη για να βρίσκετε εύκολα αυτό που χρειάζεστε. Μάλιστα αν είστε λάτρεις των παλιών κλασικών κουλοχέρηδων, τότε στο Stoiximan Casino θα βρείτε μια πλούσια γκάμα από αυτό το είδος και θα ζήσετε μια μοναδική εμπειρία μιας άλλης εποχής.\nΟ συγκεκριμένος τίτλος έχει εξελιχθεί σε σημείο αναφοράς, με την κορυφαία πάροχο λογισμικού για online casino NetEnt να πιστώνεται την επιτυχία. Πρόκειται για έναν κουλοχέρη που έχει ως κεντρικό του θέμα τα φρούτα και είναι η βελτιωμένη έκδοση του Berrybust το οποίο είχε κυκλοφορήσει στο παρελθόν η NetEnt. Ένα φρουτάκι με εξαιρετικά χρώματα, γραφικά υψηλού επιπέδου ευχάριστη μελωδία και πολλές λειτουργίες δημιουργούν τις κατάλληλες συνθήκες ακόμη και για τον πιο απαιτητικό παίκτη.\nΑκόμη ένα φρουτάκι που ανήκει στην πλούσια συλλογή της NetEnt και έχει καταφέρει να αγαπηθεί από το κοινό. Διαθέτει εξαιρετικά γραφικά και neon σύμβολα, ενώ τα ηχητικά εφέ ταιριάζουν απόλυτα στο σκηνικό, δημιουργώντας μια ευχάριστη και διασκεδαστική ατμόσφαιρα. Πρόκειται για ένα φρουτάκι που μας θυμίζει αρκετά τους κλασικούς κουλοχέρηδες με τα συνηθισμένα σύμβολα στους τροχούς (εφτάρια, καμπάνες, διαμάντια, πέταλα, τετράφυλλα τριφύλλια και το σύμβολο Bar). Ο κλασικός σχεδιασμός του, σε συνδυασμό με τις λειτουργίες του το έχουν φέρει ψηλά στην προτίμηση των παικτών.\nΞεχωρίζει για τα γραφικά του, αλλά και για τη ρετρό αισθητική, ενώ περιλαμβάνει όλα τα κλασικά σύμβολα όπως αστέρια, καμπάνες και φρούτα. Πρόκειται για ένα τρίστηλο φρουτάκι, με τον φλεγόμενο τζόκερ να είναι ο πρωταγωνιστής. Υπάρχει το πορτοκαλί background, ενώ το soundtrack είναι γρήγορο και διασκεδαστικό και ταιριάζει απόλυτα στο θέμα του συγκεκριμένου κουλοχέρη. Ένα από τα πιο εντυπωσιακά χαρακτηριστικά του είναι το Wheel Of Fortune το οποίο εμφανίζεται στην οθόνη και ο τροχός περιστρέφεται αυτόματα. Αν είστε τυχερός τότε θα κερδίσετε κάτι καλό από τον τροχό.\nΠρόκειται για ακόμη έναν κλασικό κουλοχέρη, που διαθέτει 3 τροχούς και 5 γραμμές πληρωμής. Θέμα του συγκεκριμένου τίτλου είναι τα φρούτα, ενώ το συγκεκριμένο παιχνίδι διαθέτει εξαιρετικά γραφικά και ηχητικά εφέ που θυμίζουν video game περασμένης δεκαετίας. Στους τροχούς περιστρέφονται σύμβολα όπως κεράσια, πορτοκάλια, δαμάσκηνα, αστεράκια και λεμόνια, ενώ το πιο σημαντικό σύμβολο είναι ο αριθμός 7. Ένα από τα πιο κλασικά φρουτάκια, που θεωρείται ωστόσο από τους λάτρεις του είδους ένα από τα καλύτερα.\nΑπό πολλούς θεωρείται ένας από τους καλύτερους κουλοχέρηδες ανάμεσα στα κλασικά φρουτάκια. Ανήκει στην πάροχο λογισμικού iSoftbet, διαθέτει πολλές λειτουργίες αλλά και αρκετές καινοτομίες. Ένα καλά σχεδιασμένο φρουτάκι με όμορφα γραφικά και μοντέρνους ήχους και υπόσχεται ατελείωτη διασκέδαση. Βασίζεται στους κλασικούς παλιούς κουλοχέρηδες, ενώ στους τροχούς περιστρέφονται σύμβολα όπως φρούτα, bars, καμπάνες και εφτάρια. Η iSoftbet γνωρίζει λοιπόν καλά πως τα κλασικά φρουτάκια κερδίζουν ακόμη και σήμερα την προτίμηση των παικτών και δημιούργησε έτσι έναν τίτλο που θεωρείται η επιτομή των κλασικών slots.


Λουλούδια στον τάφο του Πάπα Ιωάννη Παύλου από τον άνθρωπο... - Star.gr\nΚΟΣΜΟΣ Κυριακή, 28 Δεκεμβρίου 2014, 00:00\nΛουλούδια στον τάφο του Πάπα Ιωάννη Παύλου από τον άνθρωπο που… πήγε να τον δολοφονήσει!\nΕίπε ότι θέλει να συναντηθεί με τον σημερινό Ποντίφικα, Φραγκίσκο\nΤριάντα τρία χρόνια μετά την επίθεση που είχε κάνει εναντίον του Πάπα Ιωάννη Παύλου του Β’, ο οποίος κινδύνεψε τότε να πεθάνει, ο Τούρκος Μεχμέτ Αλί Αγκτσά εμφανίστηκε στο Βατικανό και άφησε λευκά τριαντάφυλλα στον τάφο του.\nΤο πρώην μέλος των Γκρίζων Λύκων είχε επιτεθεί στον Πάπα Ιωάννη Παύλο στις 13 Μαΐου του 1981, με τον εκλιπόντα Πάπα όχι μόνο να τον συγχωρεί αλλά και να τον επισκέπτεται 2 χρόνια μετά στη φυλακή (είχε καταδικαστεί με ισόβια) για να τον συναντήσει.\nΟ 56χρονος, πλέον, Αγκτσά ενημέρωσε τη La Repubblica ότι βρίσκεται στο Βατικανό και πάλι, για πρώτη φορά έπειτα από την απόπειρα δολοφονίας του πάπα.\nΜάλιστα, δήλωσε ότι θέλει να συναντηθεί με τον σημερινό Ποντίφικα Φραγκίσκο.\nΣτον 56χρονο Αγκτσά απονεμήθηκε χάρη στην Ιταλία το 2000 και έπειτα εκδόθηκε στην Τουρκία όπου φυλακίστηκε για διάφορα αδικήματα, μεταξύ των οποίων και η δολοφονία του δημοσιογράφου Αμπντί Ιπεκτσί το 1979.


Μακιγιάζ και τα σημερινά πρότυπα ομορφιάς | Muse by Mitrou\nΜακιγιάζ και τα σημερινά πρότυπα ομορφιάς\nΗ πλειοψηφία των ανθρώπων, αναζητούν την αιώνια νεότητα και ομορφιά. Από τα βιβλία έως τις ταινίες, οι άνθρωποι γοητεύονται από την εμφάνιση, για αυτό και όλοι προσπαθούν να είναι εμφανίσιμοι.\nΚαθώς εξελισσόμαστε και αλλάζουμε, αλλάζει και η κοινωνία μας και τα πρότυπα για την ομορφιά.\nΣήμερα τα πρότυπα ομορφιάς, είναι συχνά σκληρά και επικριτικά, ιδίως για τις γυναίκες.\nΜακιγιάζ και πρότυπα ομορφιάς\nΤα πρότυπα επιτάσσουν άψογο, λαμπερό δέρμα, με ζουμερά χείλη και μεγάλες βλεφαρίδες. Δεν μπορεί να υπάρχουν ορατά ελαττώματα.\nΈνα μέσο με το οποίο οι άνθρωποι πιστεύουν ότι μπορούν να τηρήσουν αυτά τα πρότυπα, είναι μέσω του μακιγιάζ.\nΑυτή η νοοτροπία, έχει αποδειχθεί ότι επηρεάζει τους νέους. Τους κάνει να πιστεύουν, ότι πρέπει να φορούν μακιγιάζ, για να διατηρήσουν αυτήν την προσωρινή τελειότητα.\nΒέβαια πρέπει να πούμε ότι πάνω από όλα αυτά, υπάρχουν άνθρωποι που απολαμβάνουν το μακιγιάζ. Τους αρέσει να είναι περιποιημένοι, ωστόσο καταρρίπτονται από άλλους, που τους χαρακτηρίζουν ανασφαλείς για αυτό.\nΣχέση παιδιών και εφήβων με το μακιγιάζ\nΑπό την άλλη έχουμε και τα παιδιά, τα οποία συχνά θέλουν να μιμούνται τους μεγαλύτερους και επηρεάζονται από τον κόσμο γύρω τους. Είναι γεγονός, ότι αυτό που βλέπουν και βιώνουν, είναι και αυτό που τα διαμορφώνει.\nΤα παιδιά και οι έφηβοι, έχοντας όλες αυτές τις επιρροές από τα μέσα ενημέρωσης, βλέποντας διαρκώς εξωτερικά “τέλειους” ανθρώπους, διαμορφώνουν μια λάθος αντίληψη για την πραγματικότητα.\nΣκέφτονται ότι οι ατέλειες είναι μη αποδεκτές και κάνουν ότι περνάει από το χέρι τους για να τις αλλάξουν. Προσπαθούν αγωνιωδώς να γίνουν τέλειοι είτε μέσω του μακιγιάζ είτε μέσω παρεμβάσεων στο πρόσωπό τους.\nΤο μακιγιάζ όμως δεν λειτουργεί έτσι. Είναι αποδεδειγμένο και ιατρικά, ότι όσο πιο συχνά χρησιμοποιούν οι έφηβοι καλλυντικά, τόσες πιθανότητες έχουν ως ενήλικες, να παρουσιάσουν δερματικά προβλήματα.\nΚάποια στιγμή το δέρμα, πρέπει να μένει ελεύθερο και γυμνό, για να αναπνέει καλύτερα.\nΣαφώς ένας έφηβος δεν μπορεί να το αντιληφθεί αυτό και έτσι μπαίνει σε έναν φαύλο κύκλο. Ατέλειες, μακιγιάζ, κάλυψη περισσότερων ατελειών, κάλυψη ξανά, κτλ.\nΒάση ερευνών, η ηλικία του τυπικού χρήστη μακιγιάζ, γίνεται ολοένα και μικρότερη. Υπάρχουν παιδιά, που ξεκινούν να μακιγιάρονται από την ηλικία των 11 χρόνων.\nΟι ηλικίες αυτές, είναι πολύ μικρές για να καταλάβουν πώς να φροντίζουν τον εαυτό τους. Πόσο μάλλον να χρησιμοποιούν προϊόντα μακιγιάζ, μη γνωρίζοντας ότι ορισμένα έχουν επιβλαβείς και χημικές ουσίες.\nΕπίσης, γνωρίζουμε όλοι, ότι τα παιδιά αγαπούν να μοιράζονται. Έτσι, μοιράζονται τα προϊόντα μακιγιάζ τους, κάτι το οποίο θα μπορούσε να εξαπλώσει βακτήρια, όπως λοιμώξεις των ματιών, έρπη, σταφυλόκοκκο, κ.α.\nΗ ψεύτικη τελειότητα, αφήνει σημάδι στην νεολαία του σήμερα.\nΤα καλλυντικά διατηρούν μια ισχυρή παρουσία στην κοινωνία τα τελευταία χρόνια. Καθώς τα πρότυπα ομορφιάς, γίνονται πιο έντονα, έτσι γίνεται και η εμπορευματοποίηση του μακιγιάζ.\nΗ βιομηχανία της ομορφιάς και του μακιγιάζ, είναι μια ταχέως αναπτυσσόμενη κατηγορία.\nΟι εταιρείες κάνουν ότι χρειάζεται, για πουλήσουν το προϊόν τους. Και αυτό είναι λογικό. Μια εταιρεία έχει έναν και μοναδικό στόχο, το κέρδος.\nΈτσι κάνουν τους ανθρώπους να αισθάνονται ότι χρειάζονται το προϊόν τους, προκειμένου να έχουν κέρδος. Όλες οι εταιρείες παγκοσμίως, λειτουργούν ακριβώς έτσι.\nΠολλά προϊόντα στην αγορά, φέρουν την ένδειξη ότι βοηθούν το δέρμα σας και το κάνουν να δείχνει καλύτερο. Ένα παράδειγμα, είναι η κρέμα λεύκανσης για την ροδόχρου ακμή, η οποία βλάπτει τελικά. Ή τα προϊόντα λεύκανσης δοντιών, τα οποία ναι μεν λευκαίνουν, αλλά βλάπτουν τον σμάλτο και κάνουν τα δόντια λεπτά και ευαίσθητα.\nΟι εταιρείες εστιάζουν στις ανασφάλειες των ανθρώπων, όπως για παράδειγμα, η αντιγήρανση. Έτσι λανσάρουν συνεχώς νέα προϊόντα, τα οποία ικανοποιούν αυτές τις ανάγκες και έτσι κερδίζουν.\nΗ πιο αποτελεσματική λύση, είναι να γνωρίζετε καταρχήν τι προβλήματα έχει το δέρμα σας. Και στην συνέχεια να χτίζετε την ρουτίνα του μακιγιάζ σας, γύρω από αυτό.\nΗ φροντίδα του εαυτού σας, πρέπει να είναι το νούμερο ένα μέλημα. Όχι απλά η εμφάνισή σας.\nΟ καθένας έχει το δικαίωμα να αισθάνεται ελκυστικός και σίγουρος για τον εαυτό του. Αυτό όμως, δεν σημαίνει ότι πρέπει να αφήσετε την κοινωνία, να σας απογοητεύσει σχετικά με την εμφάνισή σας. Το τι φοράτε ή πως μακιγιάρεστε, είναι δικό σας δικαίωμα.\nΠολλοί άνθρωποι (συμπεριλαμβανομένου και εμού), χρησιμοποιούν το μακιγιάζ ως μέσο έκφρασης. Βάζουμε μια τέχνη πάνω στο πρόσωπό μας.\nΌπως έγραψα και παραπάνω, η κοινωνία μας θέλει τέλειους και όμορφους. Και το μακιγιάζ είναι το μέσο για να το επιτύχουμε.\nΤο μακιγιάζ, είναι ένας ωραίος τρόπος για να αναδείξετε τα χαρακτηριστικά σας. Αυτό όμως, δεν σημαίνει ότι πρέπει να το αφήνετε να σας καθορίζει ή να σας περιορίζει.\nΕίτε θέλετε να φοράτε έντονο μακιγιάζ είτε θέλετε το δέρμα σας γυμνό, ακόμα με τις δυσχρωμίες του, κάντε το γιατί εσείς το θέλετε. Όχι γιατί το επιτάσσει κάποιος άλλος ή τα πρότυπα ομορφιάς.\nΈνα από τα οφέλη του μακιγιάζ, είναι ότι μπορείτε να χρησιμοποιήσετε το μακιγιάζ, για να αντικατοπτρίσετε την διάθεσή σας.\nΥπάρχει ένα στίγμα, γύρω από τους ανθρώπους που ενδυναμώνουν τον εαυτό τους, χρησιμοποιώντας μακιγιάζ. Ορισμένοι άλλοι άνθρωποι, τους θεωρούν ψεύτικους. Αυτό το σκεπτικό βέβαια, είναι απολύτως παράλογο, αν λάβουμε υπόψη τα πρότυπα ομορφιάς, που μα επιβάλλονται.\nΤο μακιγιάζ του κάνουμε για τον εαυτό μας. Όχι για τους άλλους.\nΠριν μερικά χρόνια, κυκλοφόρησε μια εικόνα στο διαδίκτυο, η οποία έγραφε “Αυτός είναι ο λόγος να την κάνεις να κολυμπήσει στο πρώτο ραντεβού.”\nΗ εικόνα αυτή, έδειχνε την ίδια γυναίκα με μακιγιάζ και χωρίς.\nΠολλοί άνθρωποι λοιπόν, πήραν αυτήν την εικόνα και στην θέση της έβαζαν άλλες γυναίκες. Αυτό ήταν ντροπιαστικό και σίγουρα υποβίβαζε την γυναίκα.\nΜια άλλη ερώτηση, που συχνά γίνεται σε όσους βάφονται, είναι “για ποιον βάφεσαι;”\nΔυστυχώς αυτά τα σχόλια, ακυρώνουν την τέχνη του μακιγιάζ. Το μακιγιάζ είναι έκφραση. Άλλοι εκφράζονται ζωγραφίζοντας πάνω σε έναν λευκό καμβά ή σε ένα χαρτί.\nΤο ίδιο είναι και η τέχνη του μακιγιάζ. Ο λευκός καμβάς, είναι το πρόσωπό μας και πάνω σε αυτό, βάζουμε το συναίσθημά μας.\nΠολλοί πιστεύουν ότι το μακιγιάζ γίνεται μόνο για να καλύψει ατέλειες και να κρύψει την ανασφάλειά σας στην πραγματικότητα.\nΕπειδή ακριβώς η κοινωνία δημιουργεί αυτά τα πρότυπα, όταν φοράμε το μακιγιάζ για τον εαυτό μας, κάποιοι δεν καταλαβαίνουν ότι μπορεί να υπάρχει και αυτή η πλευρά.\nΝα φαινόμαστε νέοι για πάντα. Αυτό είναι όνειρο πολλών ανθρώπων. Να μην γερνάμε και να είμαστε όμορφοι για πάντα. Τα σημερινά πρότυπα ομορφιάς, επιτρέπουν μόνο αυτήν την διαδικασία σκέψης.\nΜεγαλώνουμε νομίζοντας πως το μόνο που έχει σημασία, είναι μόνο η εμφάνιση. Έτσι, ξεκινάμε από νωρίς να αγοράζουμε καλλυντικά και να μαθαίνουμε να τελειοποιούμε το μακιγιάζ.\nΚρατάμε όρθια την βιομηχανία της ομορφιάς, αγοράζοντας τα ελιξίριά τους και το θαυμάσιο foundation τους, για να μας διατηρήσουν νέους και να μας κάνουν όμορφους.\nΤαυτόχρονα όμως, κατακρίνουμε αυτούς που αγαπούν το μακιγιάζ και το κάνουν απλά γιατί τους αρέσει και τους εκφράζει.\nΑυτό είναι ένα ζήτημα που πρέπει να αντιμετωπίσουμε, αν θέλουμε να διατηρήσουμε τον κόσμο καλύτερο, χωρίς μίσος και διακρίσεις.\nΤο μακιγιάζ είναι τέχνη. Και η τέχνη είναι μέσο έκφρασης. Και μόνο έτσι πρέπει να εκλαμβάνεται. Αν δεν αντιλαμβάνονται κάποιοι άνθρωποι, το “για ποιον κάνεις μακιγιάζ”, τότε καλά θα κάνουν να “βουτήξουν” στο μέσα τους. Εκεί ίσως βρουν απαντήσεις.


Αντιδρά και η Ξάνθη | ThesSports\nΑρχική ΠΟΔΟΣΦΑΙΡΟ SUPERLEAGUE Αντιδρά και η Ξάνθη\nΑντιδρά και η Ξάνθη\nΚατά της ΕΠΟ, της Λίγκας, αλλά και της ΕΠΣ Ξάνθης, έβαλε ο Άρης Πιαλόγλου, σε έκτακτη συνέντευξη Τύπου που παραχώρησε. O πρόεδρος της SKODA Ξάνθης, έκανε λόγο για έλλειψη στήριξης από την τοπική Ένωση, εξέφρασε τα παράπονα που έχει η ομάδα του από την διαιτησία, αναφέρθηκε στις ανακοινώσεις που βγάζει η θρακική ομάδα, ενώ κάλεσε ΕΠΟ, Σούπερ Λίγκα, αλλά και την ΕΠΣ Ξάνθης να αναλάβουν τις ευθύνες τους.\nΠαρά την φημολογία που αναπτύχθηκε περί πρόθεσης αποχώρησης του Χρήστου Πανόπουλου, τέτοιο θέμα, τουλάχιστον στην συνέντευξη Τύπου, δεν τέθηκε.\nΑρχικά ο Πιαλόγλου αναφέρθηκε στην στάση της ΕΠΣ Ξάνθης:\n“Υπήρχε μία… «φωτογραφική» διάταξη της ΕΠΟ στην αρχή της περιόδου κατά την οποία οποιαδήποτε ΠΑΕ καταφερθεί στην ΕΠΟ, πρώτα υπάρχει η αφαίρεση 3 βαθμών και στη συνέχεια την αποβολή από το πρωτάθλημα. Ζήτησα από την ΕΠΣ και το θεωρούσα υποχρέωση – ότι έπρεπε να το κάνει – αν οι υπόλοιπες Ενώσεις ψήφιζαν «ναι», η δική μας δεν έπρεπε να την ψηφίσει ορθώνοντας το ανάστημά της. Όμως η ΕΠΣ Ξάνθης την ψήφισε.\nΦέτος ιδιαίτερα μετά τα διαιτητικά λάθη και μετά τις «κόντρες» με την ΕΠΟ δεν είδαμε την ΕΠΣ Ξάνθης να κάνει καμία παράσταση στην ΕΠΟ σε αντίθεση με άλλες Ενώσεις. Δεν ευαισθητοποιήθηκαν τα… αυτιά της για να προβεί σε κάποια παράσταση και να πει γιατί να υπάρχει τέτοια συμπεριφορά σε μία τοπική ομάδα.\nΞεκινήσαμε μία διαδικασία στην αρχή της χρονιάς γιατί θέλαμε πραγματικά οι ποδοσφαιριστές των τοπικών ομάδων του ερασιτεχνικού ποδοσφαίρου της πόλης μας να παρακολουθούν τα παιχνίδια. Βγάλαμε μία ταυτότητα για την δωρεάν είσοδο στο γήπεδο. Απαραίτητη προϋπόθεση ήταν – κάτι που δεν γίνεται πουθενά – να μην συμπίπτουν τα τοπικά πρωταθλήματα την ίδια ώρα με την επαγγελματική ομάδα. Κάποιες φορές το σεβάστηκαν. Αναγνωρίζουμε ότι υπάρχουν κάποιες δυσκολίες αλλά όπως ευλαβικά σεβαστήκαμε τις απαιτήσεις της ΕΠΣ, έπρεπε και η ΕΠΣ να σεβαστεί αυτό το ζήτημα.\nΌποτε μας ζητήθηκε βοήθεια τη προσφέραμε απλόχερα γιατί είναι λογικό, αναγκαίο και απαραίτητο να υπάρχει αυτή η συνεργασία ώστε μέσα στις μεγάλες δυσκολίες που αντιμετωπίζουμε να μπορέσουμε από κοινού για να τις ξεπεράσουμε. Δυστυχώς δεν είδαμε καμία συμπαράσταση”.\nΣτη συνέχεια στο στόχαστρο βρέθηκε η διαιτησία:\n“Θα ήθελα να αναφερθώ επίσης, υπενθυμίζοντας και σε σας αλλά και στο φίλαθλο κοινό κάποιες αγωνιστικές στις οποίες κρίνουμε ότι υπήρξαν διαιτητικά λάθη:\nΠΑΟΚ – SKODA Ξάνθη 3-0, πέναλτι και αποβολή στον Μπαξεβανίδη.\nΑστέρας Τρ. – SKODA Ξάνθη 2-2, ακυρώθηκε γκολ στο 92’ που σήμαινε 2 βαθμούς.\nΠανιώνιος – SKODA Ξάνθη 0-0, ακυρώθηκε γκολ στο 92’, άλλοι δύο βαθμοί.\nSKODA Ξάνθη – ΠΑΟΚ 1-2, η εκτέλεση κόρνερ του Λίνο στο 1-1 και off side στο 2ο γκολ.\nΠανθρακικός – SKODA Ξάνθη 2-1, Σε ένα ιδιαίτερο παιχνίδι – λόγω τοπικού ντέρμπι – πέναλτι πάνω στον Μάνταλο που δεν δόθηκε, αυστηρή κόκκινη κάρτα στον Φλίσκα, off side 2ο γκολ των γηπεδούχων.\nΆρης – SKODA Ξάνθη 1-1, Πέναλτι πάνω στον Σολτάνι.\nSKODA Ξάνθη – Καλλονή 1-0, το «καρφί» του παίκτη της Καλλονής που μας στέρησε γκολ.\nΠαναιτωλικός – SKODA Ξάνθη1-0, αποβολή του Κάλβο στο 5’ και την μη αποβολή του Μπικέι.\nΠιστεύουμε ότι είναι βαθιά χαραγμένα στη μνήμη τη δική μας και των φιλάθλων τα παραπάνω παιχνίδια”.\nΟ Πιαλόγλου αναφέρθηκε και στις ανακοινώσεις που βγάζει η θρακική ομάδα:\n“Αντιστάθμισμα των παραπάνω είναι οι ανακοινώσεις. Κατά γενική ομολογία είναι… πετυχημένες και δεν στέκονται ενάντια στο άθλημα και στα πρόσωπα που παλεύουν για την εξύψωση του αθλήματος. Για όλα αυτά, είμαστε κατηγορούμενοι από τον αθλητικό δικαστή. Γιατί θεωρούν ότι δημιουργούμε εντάσεις και διώχνουμε τον κόσμο από τα γήπεδα. Εμείς, η SKODA Ξάνθη, μία ΠΑΕ που στα 25 χρόνια διαδοχικής παρουσίας της στην μεγάλη κατηγορία μεταξύ άλλων έχει τιμηθεί από την Αστυνομία, δεν έχει τιμωρηθεί ποτέ, έχουμε πάρει το fair play… Δυστυχώς αυτή μόνη μας αντίσταση είναι οι ανακοινώσεις. Δεν έχουμε κάτι άλλο να μπορούμε να κάνουμε για να ακουστεί η φωνή μας”.\nΣτη συνέχεια απάντησε σε ερωτήσεις, μεταξύ των οποίων, πήρε θέση για το γενικότερο κίνημα διαμαρτυριών στο ελληνικό πρωτάθλημα : “Γνωρίζετε πολύ καλά ότι ο κ. Πανόπουλος ήταν ο πρωτεργάτης της Superleague. Σίγουρα δεν ήταν το όραμα της ίδρυσης της Superleague έτσι όπως έχει εξελιχθεί μέχρι σήμερα. Τα προβλήματα παραμένουν… Η αγανάκτησή μας έφτασε στα όριά της. Είμαστε αυτόνομοι, μακριά από «συμμαχίες». Ο καθένας χαράζει τον δρόμο του και ο καθένας πιστεύει σε μία ισόνομη και ισότιμη συμμετοχή στο πρωτάθλημα. Το μόνο που θα μπορούσαμε να πούμε σαν… «ευχή» για τις τελευταίες αγωνιστικές είναι ισότιμη και ισόνομη διαιτησία για όλες τις ομάδες. Οι θέσεις και οι απόψεις μας είναι διαχρονικές”.\nΠροηγούμενο άρθροΕλπίζει σε ΕΕΑ και…Άρη\nΕπόμενο άρθροΤρελά νούμερα χτύπησε η ΔΤ\nΆρης-Παναθηναϊκός, όσα δεν έδειξαν οι κάμερες… (vid)\nΗ απάντηση του Δούκα στον Ολυμπιακό\nΤhessports - 15 September, 2019 0


Άγριες Μέλισσες spoiler: Η Λενιώ εξόριστη στη Λέρο ... - Soknews\nΆγριες Μέλισσες spoiler: Η Λενιώ εξόριστη στη Λέρο …\nΑυτοκτονεί η Ανέτ! … 3 κηδείες και 1 λύτρωση στο Διαφάνι\nby Αννα Μακρή 1 Ιουνίου, 2021, 9:24 μμ\nΣυγκλονιστικές εξελίξεις στο φινάλε του δεύτερου κύκλου. Έχει πάρει φωτιά το twitter!\nΠέφτει η νύχτα στο Διαφάνι και δεν θα μείνει τίποτα όρθιο! Εσύ που αυτή τη στιγμή αγωνιάς για την εξέλιξη των αγαπημένων σου ηρώων καλού κακού πάρε δίπλα σου απόψε ένα πακέτο χαρτομάντηλα και ένα κουτί σοκολατάκια γιατί θα πέσει πολύ θανατικό στις Άγριες Μέλισσες.\nΞέρεις πολύ καλά πια ότι ο Μιλτιάδης Σεβαστός σ\nτην προσπάθειά του να σκοτώσει τον γιο της αδερφής του, Μελέτη -προκειμένου να πάρει εκδίκηση για τη δολοφονία του γιου του, Γιάννου (!)- θα σκοτωθεί (για την ακρίβεια θα τον μαχαιρώσει θανάσιμα ο Μελέτης). Εκείνο που δεν ήξερες είναι πως η δολοφονία αυτή θα προκαλέσει έναν θάνατο που θα βυθίσει το χωριό (και τους fan της σειράς) στη θλίψη!\nΗ Ανέτ αυτοκτονεί!\nΌταν η Ανέτ μαθαίνει πως ο γιος της είναι ο δολοφόνος του αδερφού της, Μιλτιάδη, θα καταρρεύσει. Στην έντονη συνομιλία που θα έχει με τον Μελέτη εκείνος θα της αποκαλύψει όλους τους φόνους που έχει κάνει -με την καθοδήγηση πάντα του άλλου αδερφού της Ανέτ, του Δούκα- ανάμεσά τους και εκείνον του Γιάννου.\nΗ Ανέτ θα πεισθεί πως το σκοτάδι στο οποίο ζει όλα αυτά τα χρόνια ο γιος της δεν μπορεί πλέον να το φωτίσει ούτε η δική της αγάπη, ούτε της Πηνελόπης… Η πίκρα της για τον άνθρωπο που στέκεται απέναντί της, για τον δολοφόνο τόσων ψυχών, για τον ίδιο της τον γιο, είναι τόσο μεγάλη που τελικά αποφασίζει να αυτοκτονήσει!\nWild wild West #agriesmelisses pic.twitter.com/OBmHDhAEcq\n— Τουγκοτόνε (@Tugotone) May 31, 2021\nΕίχαμε μάθει εδώ και καιρό πως στο τέλος του δεύτερου κύκλου η Ανέτ θα πέθαινε αλλά τα spoiler τότε έλεγαν πως αιτία θα ήταν η επιδείνωση της υγείας της. Κι όμως! Το σενάριο την θέλει να πίνει δηλητήριο και να ακολουθεί τον αδερφό της Μιλτιάδη… στον άλλο κόσμο.\nΘα έχει σίγουρα μεγάλο ενδιαφέρον να δούμε πώς θα επηρεάσει η εξέλιξη αυτή τον Μελέτη. Θα είναι ίσως το ισχυρότερο σοκ της ζωής του (πιο ισχυρό και από την αποκάλυψη ότι ο πατέρας του βίασε την μητέρα του)! Το μοναδικό του στήριγμα πια (καθότι ο πατέρας του, ο Θέμελης, έχει δολοφονηθεί από τον Δούκα) θα είναι ο άνθρωπος που τον ανέθρεψε -και είναι υπεύθυνος για τον χαρακτήρα του- ο Δούκας Σεβαστός, ο οποίος όμως στην τρίτη σεζόν του σίκουελ δεν θα ζει στο Διαφάνι αλλά στη Λάρισα.\nΚι άλλος θάνατος στο Διαφάνι\nΟ κύκλος αίματος δεν κλείνει εδώ (φυσικά!). Όταν η Μυρσίνη ζητήσει από τον Μελέτη να σβήσει από τον χάρτη τις αδερφές Σταμίρη, εκείνος θα ζητήσει την βοήθεια του Αχιλλέα Μεγαρίτη, του σκοτεινού αυτού τύπου που βοήθησε τον Δούκα να δολοφονήσει τους δύο εισαγγελείς και τον μάρτυρα που θα τον έκλεινε φυλακή για τον φόνο του Θέμελη!\nO Μελέτης μαζί με τον Αχιλλέα θα προσπαθήσουν να παγιδεύσουν την Ελένη, την Ασημίνα και την Δρόσω μέσα στο σπίτι τους και στη συνέχεια να του βάλουν φωτιά. Μέσα στο σπίτι βέβαια θα βρίσκονται -χωρίς οι εμπρηστές να το γνωρίζουν- ο Μιλτιάδης, ο Κωνσταντής και ο Νικηφόρος. Πάνω στα επεισόδια που θα διαδραματιστούν στο φλεγόμενο σπίτι ο Αχιλλέας (σύμφωνα πάντα με τα spoilers) θα σκοτωθεί.\nΗ μανία της Μυρσίνης να δολοφονήσει τις δολοφόνους τους γιου της, Σέργιου, τυφλώνει τόσο πολύ την κρίση της που παραλίγο να κάψει ζωντανά τα παιδιά της! Ξέρω τι σκέφτεσαι. Πού είναι ο μικρός Σέργιος, ο εγγονός της.\nΌταν ο Νικηφόρος και ο Κωνσταντής μαθαίνουν πως η μητέρα τους ξέρει ότι οι Σταμίραινες είναι οι δολοφόνοι του παιδιού της, αποφασίζουν να στείλουν τον μικρό Σέργιο στη Λάρισα, μακριά από το Διαφάνι για να τον προστατέψουν.\n* Τώρα που είπαμε γα φευγιό από το Διαφάνι… μάντεψε ποιος θα φύγει από το χωριό για τη Λέρο, εξόριστος των καθεστωτικών… Η Ελένη! Ναι, πάλι η Ελένη θα την πληρώσει αλλά αυτή τη φορά θα έχει και παρέα καθώς στο νησί θα πάει μαζί της εξόριστος και ο Λάμπρος.\nΜεγάλες στιγμές θα ζήσουμε πάλι με τις Άγριες Μέλισσες!\n«Είναι τέσσερα επεισόδια φωτιά. Τα τελευταία επεισόδια έχουν πρωτότυπη μουσική, ειδικά εφέ, πυροβολισμούς, αίματα, φωτιές… δύσκολα πολύ. Στο τέλος πεθαίνει, όποιος είναι να πεθάνει. Από τα spoiler πάντα κάτι ισχύει, κάτι δεν ισχύει. Το φινάλε είναι συναρπαστικό. Ήταν μια μεγάλη σκηνοθετική πρόκληση. Μας δόθηκε η ευκαιρία να δοκιμάσουμε πράγματα που δεν είχαμε δοκιμάσει σε ολόκληρη τη σειρά. Και είναι μια πρόκληση για όλα τα τμήματα», δήλωσε στο Πρωινό για το επικό φινάλε της σεζόν ο σκηνοθέτης της σειράς, Λευτέρης Χαρίτος, και αποκάλυψε πως μετά το καλοκαίρι θα μετακομίσει στο Διαφάνι ο Ακύλας Μεγαρίτης (τον υποδύεται ο Αιμίλιος Χειλάκης) ο οποίος θα είναι «χειρότερος από τον Δούκα και από τον Μάνο Βόσκαρη, γιατί αυτός δεν φαίνεται καθόλου. Είναι ευγενική παρουσία, έχει παιδεία, όμορφος, γοητευτικός, αλλά από πίσω κρύβει πάρα πολλά»!\nΜετά από όλα αυτά αναρρωτιέσαι… θα γίνει τίποτα καλό σε αυτό το χωριό; Ναι μάλιστα θα γίνει! Ο Άγγελος και η Σοφούλα παντρεύονται και θα ζήσουν πολύ ευτυχισμένοι, μέχρι να φτάσει η δικτακτορία στο Διαφάνι και να αρχίσουν πάλι τα προβλήματα.\nΚλακέτα και πάμε για φινάλε…\nΜε αυτά και με τα άλλα το twitter πήρε φωτιά. Απολύτως λογικό! Ρίξε μια ματιά:\nΤο επικό φινάλε της δεύτερης σεζόν θα μας υποχρεώσει να πούμε “αντίο” στον Μιλτιάδη…\nΚαι φυσικά… κλαίμε ήδη στα social.\nΟ δάσκαλος θα χάσει το στήριγμά του. Δίπλα του θα μείνει μόνο η Λενιώ να του κρατάει το χέρι.\nΕίπαμε… Ετοιμαστείτε για πολύ κλάμα σήμερα.\nΠόσο δίκιο έχουν…\nΗ OMG! ανάρτηση της ημέρας…\nΠόσο δίκιο έχουν… #again\nΠόσο αγαπάμε τις Άγριες Μέλισσες!\nΔεν είναι τυχαίο που το σενάριο παρουσίασε από τον πρώτο κιόλας κύκλο τον Δούκα ορκισμένο εχθρό των βιaστών…\nΑπό τις πιο δυνατές στιγμές που έχουμε δει ως τώρα. BTW οι δυο τους, μόνοι τους θα μείνουν στο τέλος…\nagries melisses ant1mediaαγριες μέλισσεςαγριες μελισσες spoilerανετ διαφανι\nPrevious article Άγριες μέλισσες spoiler: Η Μυρσίνη αρχίζει και η πιο σκοτεινή νύχτα πέφτει στο Διαφάνι\nNext article MasterChef: Ο Διονύσης έριξε χτύπημα κάτω από την ζώνη στην Μαργαρίτα


Greekradio web channel : Πανηγυρικοί εορτασμοί προς τιμήν του Αγίου Βλασίου, πολιούχου του Ξυλοκάστρου!\nΠανηγυρικοί εορτασμοί προς τιμήν του Αγίου Βλασίου, πολιούχου του Ξυλοκάστρου!\nΞεκίνησαν οι πανηγυρικοί εορτασμοί προς τιμήν του Αγίου Βλασσίου, πολιούχου του Ξυλοκάστρου.\nΧοροστατούντος του Σεβασμιότατου Μητροπολίτη Κορίνθου κκ Διονύσιου ετελέσθη ο εσπερινός, όπου και παρευρέθηκε ο δήμαρχος του δήμου Ξυλοκάστρου-Ευρωστίνης κ. Ηλίας Ανδρικόπουλος, ο βουλευτής της ΝΔ Χρίστος Δήμας και μέλη της δημοτικής αρχής.\nΑύριο θα ολοκληρωθεί ο πανηγυρικός εορτασμός με τον Αρχιερατικό Όρθρο, την Αρχιερατική Θεία Λειτουργία και την λιτάνευση της Σεπτής και Θαυματουργής Εικόνας του Αγίου μας στις οδούς της πόλης του Ξυλοκάστρου!


«Δίδυμα φεγγάρια»: Η Ζέτα δέχεται επίθεση – Θα χάσει το παιδί; | OnVolos.gr-To μεγαλύτερο Portal στην Μαγνησία\n«Δίδυμα φεγγάρια»: Η Ζέτα δέχεται επίθεση – Θα χάσει το παιδί;\nΟι εξελίξεις και στο αποψινό επεισόδιο της σειράς «Δίδυμα φεγγάρια» είναι πολλές.\nΗ Ελισάβετ δέχεται επίθεση από τους άντρες που έβαλε ο Δημήτρης. Η κοπέλα μεταφέρεται στο νοσοκομείο, κινδυνεύοντας να χάσει το μωρό. Η Εύα ψάχνει να ανακαλύψει τι συμβαίνει με την απόλυτη ομοιότητα της Ελισάβετ με την Αγάπη Ταξοπούλου. Από σύμπτωση πηγαίνει στο γραφείο του Μπρούνο, για να κλείσει ένα μοντέλο και στο μπουκ με τα μοντέλα, βλέπει την Ελισάβετ!\nΗ Αγάπη έχει διπλωθεί από τους πόνους, νιώθοντας ακριβώς όπως και η δίδυμη αδελφή της, κι ο Φίλιππος την φροντίζει με ενδιαφέρον. Καταλαβαίνουμε πως έχει αρχίσει και την ερωτεύεται. Η Κατερίνα, η φίλη της Αγάπης που ήρθε από το Λονδίνο, κρύβει μυστικά που θα αποκαλυφθούν.\nΟ Φίλιππος είναι πεισμένος πως ξέρει την ταυτότητα της Αγάπης. Ο Αργύρης στην Πάρο πέφτει πάνω στην Αγάπη και τον Φίλιππο. Η Αγάπη θυμάται πως την κυνηγούσε και όταν ο Αργύρης τρέχει για να τους αποφύγει μοιραία γεγονότα ακολουθούν… Η Αλίκη λέει στο Μπρούνο πως η Ελισάβετ δεν θα κάνει τη διαφήμιση κι αυτός πηγαίνει να αντιμετωπίσει τον Παύλο, πιστεύοντας πως αυτός κρύβεται πίσω από την άρνησή της.


Σοκάρει ο Τιμολέων: Δέχτηκα απειλητικά μηνύματα - Μου έγραφαν «να πάθεις καρκίνο»\nΣοκάρει ο Τιμολέων: Δέχτηκα απειλητικά μηνύματα – Μου έγραφαν «να πάθεις καρκίνο»\n11-05-2018 - 14:21μμ\nΓια τα αρνητικά σχόλια που δέχθηκε στα μέσα κοινωνικής δικτύωσης μίλησε ο νικητής του φετινού Master Chef Τιμολέων Διαμαντής, σε συνέντευξη που έδωσε στο περιοδικό Down Town και τους Τάσο Μπιμπισίδη και Νάνσυ Φαφούτη.\n«Οι άνθρωποι στο διαδίκτυο κρίνουν λίγο διαφορετικά. Δεν με πειράζει να μου πει κάποιος ότι δεν του αρέσει ο χαρακτήρας μου. Αλλά με πειράζει να πουν ότι είμαι κακός μάγειρας ή τα πολύ αισχρά λόγια. Γιατί δέχτηκα ακόμη και απειλητικά μηνύματα, που μου έγραφαν “να πεθάνεις, να πάθεις καρκίνο”, πράγματα τα οποία δεν λες ούτε στον χειρότερο εχθρό σου».\n«Στην αρχή φρίκαρα μη στεναχωρηθεί η μάνα μου. Αλλά ήταν η πρώτη που το ξεπέρασε. Την πρώτη μέρα που διάβασα όλα αυτά τα μηνύματα, στεναχωρήθηκα πάρα πολύ, δεν το περίμενα. Πλέον όμως δεν με νοιάζει τίποτα και δεν με επηρεάζουν. Γιατί ο κόσμος έξω στον δρόμο που συναντάω από κοντά είναι φανταστικός».


Σαουδική Αραβία: Αιχμάλωτες πριγκίπισσες μιλούν στο Twitter · Global Voices στα Ελληνικά\nΜεταφράστηκε 20/05/2014 16:54 GMT\nΔιαβάστε το άρθρο στα বাংলা, Malagasy, Português, Italiano, Español, عربي, Deutsch, русский, English\nΠαιδική φωτογραφία του Βασιλιά με τις πριγκίπισσες Sahar, Maha, Hala και Jawaher. Κοινοποιήθηκε στο Channel 4 News.\nΘεωρούμε παραμύθια τις ιστορίες για πριγκίπισσες κλειδωμένες σε πύργους, αλλά στη Σαουδική Αραβία του σήμερα τέσσερις πριγκίπισσες, η Sahar, η Maha, η Hala κι η Jawaher, λένε ότι κρατήθηκαν παρά τη θέλησή τους σε βασιλικό κτίριο στη Τζέντα για σχεδόν 13 χρόνια.\nΗ μητέρα τους, Πριγκίπισσα Alanoud Al Fayez, είναι πρώην σύζυγος του Βασιλιά Αμπντάλα της Σαουδικής Αραβίας και έσπασε τη σιωπή της μέσα από την ασφάλεια του Λονδίνου. Οι ίδιες οι πριγκίπισσες επικοινώνησαν μέσω email με τηλεοπτικό συνεργείο του Channel 4 News, αναφέροντας ότι κρατήθηκαν αιχμάλωτες, επειδή τάχθηκαν υπέρ των γυναικείων δικαιωμάτων.\nΗ Πριγκίπισσα Σαχάρ έστειλε αυτή τη φωτογραφία της στο Channel 4 News.\n“Ο κόσμος δεν καταλαβαίνει πόσο δύσκολη είναι η κατάστασή μας. Μας θεωρεί ακόμα ως “κακομαθημένες” πριγκίπισσες της Σαουδικής Αραβίας. Ποτέ δεν ήμαστε. Υποφέρουμε σε καθημερινή βάση”, ανέφερε η πριγκίπισσα Sahar μέσω email στο Channel 4.\nΗ μητέρα (@AlanoudDAlfayez) και δυο κόρες (@Jawaher1776 and @Art_Moqawama) κατέφυγαν επίσης στο Twitter, όπου μιλούν ανοιχτά εναντίον όσων τις αιχμαλώτισαν, καθώς και για παραβιάσεις των ανθρωπίνων δικαιωμάτων στη Σαουδική Αραβία και γειτονικές χώρες γενικότερα.\nΠρος όσα ρατσιστικά σεχταριστικά μυαλά πιστεύουν ότι θα μας εκφοβίσουν και θα σωπάσουμε για τις παραβιασεις ανθρωπίνων δικαιωμάτων, ΣΚΕΦΤΕΙΤΕ ΤΟ ΞΑΝΑ\nΗ πριγκίπισσα Sahar δημοσίευσε στο Twitter αυτή τη φωτογραφία στις 9 Μαρτίου 2014, που δείχνει τις ολοένα και χειρότερες συνθήκες υπό τις οποίες κρατούνται.\nΜια ματιά στο αποκαλούμενο “χρυσό κλουβί” μας, μια στερεοτυπική έκφραση που ανήκει στον κόσμο της φαντασίας. Ζούμε ανάμεσα σε ερείπια.\nΤο Twitter είναι γεμάτο με ερωτήσεις και σχόλια [en] από άτομα συγκλονισμένα με την είδηση αυτή. Οι ίδιες οι πριγκίπισσες απαντούν και αναδημοσιεύουν μηνύματα από υποστηρικτές, που έμαθαν για την υπόθεσή τους από το Channel 4.\nΔεν μπορώ να σου πω πόσο συναισθηματικά άδειες είμαστε η Jawaher κι εγώ…Μας λείπει η μαμά τόσο πολύ…καμιά παρηγοριά τα δάκρυα. Ο θεός να σε ευλογεί Majeda. Insh'Allah\nΗ ανήσυχη μητέρα προσπάθησε να απελευθερώσει τις κόρες της με τη βοήθεια του ειδικού αντιπροσώπου του ΟΗΕ για τα ανθρώπινα δικαιώματα. Αναφέρει ότι ανησυχεί ειδικότερα για την υγεία της πριγκίπισσας Hala, που φέρεται να πάσχει από ανορεξία.\nΟ οίκος Saud δεν έχει σχολιάσει την υπόθεση.\nΟ δισεκατομμυριούχος βασιλιάς (μάλλον 89 ετών) δέχεται συχνά επισκέψεις από ηγέτες και αξιωματούχους απ’ όλο τον κόσμο. Χρησιμοποιώντας τη δική τους εμπειρία ως παράδειγμα, οι πριγκίπισσες στηλιτεύουν τους ηγέτες της Δύσης, λέγοντας ότι κάνουν πολύ λίγα πράγματα για τα ανθρώπινα δικαιώματα γυναικών και παιδιών στη Σαουδική Αραβία.\nΤο Channel 4 δημοσίευσε ένα βίντεο ρεπορτάζ στο Διαδίκτυο στις 10 Μαρτίου 2014.


Η MediaTek ανακοίνωσε την κυκλοφορία δύο νέων επεξεργαστών της σειράς P με δύο νέα χαρακτηριστικά. – iTechNews.gr\nΗ MediaTek ανακοίνωσε την κυκλοφορία δύο νέων επεξεργαστών της σειράς P με δύο νέα χαρακτηριστικά.\nΔεν έχει περάσει και πάρα πολύ καιρός που υψηλόβαθμα στελέχη της MediaTek είχαν δηλώσει σε συνέντευξη ότι θ’ αποσυρθούν προσωρινά από τα high-end chips για κάποιο χρονικό διάστημα, για να μπορέσουν να επικεντρωθούν κυρίως στα mainstream midrange κινητά. Σήμερα όμως μάθαμε ότι η MediaTek θα φιλοξενήσει μια συγκέντρωση στο τέλος του έτους με τα μέσα μαζικής ενημέρωσης να συμμετέχουν, στην Ταϊβάν, λόγο μίας βασικής ανακοίνωσης που έχουν να κάνουν. Όπως μάθαμε η εταιρεία θ’ ανακοινώσει δύο νέους επεξεργαστές.\nΌπως μάθαμε ο γενικός διευθυντής της Mediatek, Chan Kwang Chau, είπε ότι δύο νέα Helio P-series chips αναμένεται να είναι διαθέσιμα το 2018.\nΌπως αποκάλυψε, η απόδοση των νέων αυτών Helio P θα είναι πολύ αναπτυγμένη, θα ενσωματώνουν AI (τεχνητή νοημοσύνη), ενώ θα υποστηρίζουν και την λειτουργία αναγνώρισης προσώπου, ενώ αναμένεται να υπάρχει και μία τρίτη λειτουργία προηγμένη, που δεν μας την αποκάλυψε για τώρα.\nΗ αρχιτεκτονική AI της MediaTek, που ονομάζεται Edge AI, είναι γνωστή ως η αρχιτεκτονική AI που ενσωματώνει σε μια μονάδα πολλαπλούς υπολογιστές από CPU / GPU / VPU / DLA. Επιπλέον, η πίσω κύρια κάμερα, θα υποστηρίζει την αναγνώριση VR / AR / 3D αλλά και άλλες λειτουργίες.\nΔιαβάστε επίσης: Mediatek Helio P40 – Μάθαμε ότι θα είναι με 12nm διαδικασία και τιμή κάτω από τα 12$!\nΠρος το παρόν, η σειρά P διαθέτει σαν τον πιο ισχυρό αντιπρόσωπο τον P30, που είναι οκταπύρηνος επεξεργαστής με κάρτα γραφικών την Mali G71 MP2, ενώ υποστηρίζει 6GB RAM και ο αποθηκευτικός χώρος είναι UFS2.1.\nedge ai, helio p, mediatek, p40\nMADV Mini Panoramic camera – Η πανοραμική κάμερα που ανακοίνωσε σήμερα η Xiaomi στα 399 γουάν!


Τσαβούσογλου : Ο Μακρόν είναι κόκορας που λαλεί με τα πόδια καλυμμένα με λάσπη - sofokleous10.gr\nΤα… γαλλικά του αντί της διπλωματικής επιστράτευσε ο Μεβλούτ Τσαβούσογλου για να απαντήσει στον Εμανουέλ Μακρόν. Ο γάλλος πρόεδρος είχε ασκήσει κριτική στην Τουρκία για το προσφυγικό και την ελευθερία της έκφρασης.\nΟ πρόεδρος της Γαλλίας δήλωσε ενώπιον του Συμβουλίου της Ευρώπης ότι το δικαίωμα του ασύλου θα «χαθεί», αν δεν ληφθεί κανένα μέτρο για να καταπολεμηθεί η «παράκαμψή του», ακόμη η «κατάχρησή του», τονίζοντας ότι η Ευρώπη δεν πρέπει να ενδώσει στις πιέσεις της Τουρκίας.\nΠαίρνοντας τη σκυτάλη, ο Μεβλούτ Τσαβούσογλου απάντησε με επίθεση εκτός διπλωματικών ορίων.\nΜιλώντας στο τουρκικό πρακτορείο Anadolu, ο Τσαβούσογλου είπε ότι ο Μακρόν «ξεπέρασε τα όριά του, δυσφημώντας την Τουρκία για την ελευθερία της έκφρασης».\n«Πόσους μετανάστες έχει δεχτεί ο Mακρόν στη χώρα του; Αντίθετα, φιλοξένησε τρομοκράτες του YPG / PKK στο Μέγαρο των Ηλυσίων» σχολίασε.\nΟ τούρκος υπουργός Εξωτερικών δήλωσε επίσης ότι ο γάλλος πρόεδρος είναι υποκριτής, συγκρίνοντάς τον με «κόκορα που λαλεί ενώ τα πόδια του είναι καλυμμένα με λάσπη».\nΩστόσο, αυτή δεν ήταν η πρώτη φορά που η Αγκυρα ξεφεύγει και επιτίθεται στον Μακρόν. Προ ολίγων μηνών, ο Ερντογάν είχε χαρακτηρίσει τον γάλλο πρόεδρο «ατζαμή».\nΜιλώντας σε τούρκους δημοσιογράφος εν πτήση κατά την επίσκεψή του στο Τατζικιστάν, ο τούρκος Πρόεδρος είπε ότι μπορούν να μιλούν αυτοί που έχουν δικαίωμα λόγου στην ανατολική Μεσόγειο.\n«Από πού και ως πού η Γαλλία έχει δικαίωμα λόγου στην ανατολική Μεσόγειο; Έχει ακτογραμμή στην ανατολική Μεσόγειο; Αυτή κατά το δοκούν γίνεται νύφη – γαμπρός. Τέτοιο πράγμα δεν γίνεται. Στην Κύπρο εμείς είμαστε εγγυήτρια δύναμη. Η Ελλάδα, η Βρετανία είναι εγγυήτριες δυνάμεις. Αν αυτές οι χώρες πούν κάτι το καταλαβαίνω. Τί δουλειά έχει η Γαλλία εδώ; Εάν μου πεις ‘και η δική μου η ΤΟΤΑL έκανε συμφωνίες’, τότε άφησε την TOTAL να μιλήσει. Και αυτή μέχρι ποιο βαθμό μπορεί να συνεχίζει να μιλά σε αυτό το θέμα είναι άλλο θέμα. Εσύ ως Γαλλία δεν έχεις τέτοιο δικαίωμα, τέτοια αρμοδιότητα να λες κάτι τέτοιο».


Ο Θεός δεν κάνει για δημοσιογράφος « freewill.gr\nΗθική, Θρησκεία, Κοινωνία, Πολιτισμός, Σκέψη, Τρομοκρατία\nΔημοσιεύθηκε στο Capital στις 8 Ιανουαρίου 2015\nΣκίτσο του Dave Brown για την εφημερίδα Independent 7.1.15\nΓιατί λοιπόν, να μου φταίνε οι βάρβαροι όταν η βαρβαρότητα πηγάζει και μεθοδεύεται στη δική μου κοινωνία; Και να τώρα πως ο δικός μας θεός, αυτός που «αγαπάει» τους πάντες εκτός από τα δικά του παιδιά… φροντίζει να εκτρέφει την αγριάδα των άλλων θεών. Ρίξε μια ματιά με τίνος όπλα σκοτώνουν οι Τζιχαντιστές στη Συρία, με τίνος μηχανισμούς οργανώνονται και ποιοι ξεσήκωσαν το «τζιχάντ» ως αντίβαρο στον κομμουνιστικό κίνδυνο, στο Αφγανιστάν. Ψάξε λίγο βαθιά να δεις ποιος καλός «Χριστιανός» άναψε τη φλόγα του Ισλάμ και συνεχίζει ακόμα να ρίχνει λάδι στην τεράστια φωτιά που τείνει να γίνει πια ανεξέλεγκτη.\nΊσως τώρα να είναι αργά αλλά η Ευρώπη και γενικότερα ο δυτικός κόσμος πρέπει κάποτε να ξεχάσει το θεό «βασιλιά» και να επινοήσει έναν θεό «δημοσιογράφο»! Έναν θεό που θα κάνει «συντακτικές συσκέψεις» όπως οι συντάκτες της Charlie αλλά και «συνάξεις» σαν τους θεούς του Όμηρου. Να κυνηγάει το «ρεπορτάζ» μέσα στις πραγματικές ζωές των ανθρώπων. Έναν θεό με πάθη, πόθους, ταπεινά και υπέροχα ένστικτα και όχι παντοδύναμο (μόνο η μοίρα ας είναι…). Για να αισθάνεται την ανάγκη των άλλων και να τους μαζεύει γύρω του, πριν αποφασίσουν την «έκδοση» του επόμενου «φύλλου»…